Gadis Ini Menghidapi Kanser Serviks Hanya Kerana Tisu Tandas

Mama suka gunakan tisu tandas untuk membersihkan kawasan intim? Di Malaysia, kita lebih gemar untuk bersihkan kawasan intim kita dengan menggunakan air dan kemudian lap dengan menggunakan tisu tandas. Tapi, ada juga di sesetengah tandas awam dan juga negara luar, penggunaan tisu tandas untuk membersihkan kawasan intim kita menjadi pilihan. Tapi tahukah Mama kesan penggunaan tisu tandas ke atas badan kita?
Kanser Serviks Ketika Umur 20 Tahun

Baru-baru ini di China, seorang gadis yang berusia 20 tahun telah didiagnos dengan kanser serviks! Menurut portal Sina.com.cn, gadis tersebut yang bernama Xiao Yu, merupakan seorang pelajar di sebuah universiti di China. Gadis muda ini dikatakan telah mengalami sakit yang teruk di bahagian perut ketika datang bulan. Gadis itu kemudiannya di bawa ke hospital dan hasil pemeriksaan doktor mendapati beliau menghidapi kanser serviks tahap satu!
Punca: Penggunaan Tisu Tandas Berwarna
Hasil keputusan tersebut mengejutkan dirinya dan keluarga. Xiao Yu masih terlalu muda dan baru hendak melangkah ke alam kehidupan dewasa yang sebenar. Apa yang lebih mengejutkan apabila doktor memberitahu sebab utama Xiao Yu mendapat kanser serviks adalah disebabkan penggunaan tisu tandas yang salah!

Difahamkan, Xiao Yu sering menggunakan tisu tandas berwarna kuning dan mempunyai bahan pewangi. Menurut doktor yang merawatnya, penggunaan tisu tandas yang mengandungi bahan kimia seperti bahan peluntur, pewarna dan pewangi tiruan berisiko membahayakan kesihatan. Namun, disebabkan kansernya masih diperingkat awal, Xiao Yu kini diberi rawatan intensif oleh doktor pakar.
Keburukan Penggunaan Tisu Tandas
Risiko jangkitan tertinggi adalah daripada tisu tandas jenis kitar semula kerana ia sudah dipenuhi bakteria yang juga berpotensi tinggi untuk bertoksik. Sekiranya Mama menggunakan tisu tandas jenis ini berkali-kali, badan anda berpotensi dijangkiti bakteria.

Selain itu, penggunaan tisu tandas yang tidak berkualiti, direndam lama dalam bahan kimia (seperti pewarna) juga boleh menyebabkan pengguna mendapat jangkitan yang lain seperti jangkitan kulat pada bahagian kemaluan, dan jangkitan pada saluran kencing. Walaupun tisu tandas yang berwarna putih adalah lebih digalakkan, namun pakar turut menasihatkan agar pengguna lebih berhati-hati. Hal ini kerana tisu tandas yang berwarna putih juga mengandungi bahan pelarut seperti formaldehyde; sejenis bahan kimia yang digunakan dalam pembuatan kertas. Ianya boleh menyebabkan kerengsaan pada pengguna.
Apa itu Kanser Serviks?

Kanser serviks atau juga dikenali kanser pangkal rahim, merupakan kanser ketiga paling tinggi dihidapi wanita di Malaysia! Ianya merupakan sejenis kanser yang berkembang pada serviks wanita (masuk ke rahim dari faraj) dan lazimnya tidak mempunyai gejala pada peringkat awal.
Simptom Kanser Serviks
Jarang sebenarnya untuk gadis muda mendapat kanser serviks, namun siapalah kita untuk menidakkan ketentuanNya. Jika ada antara Mama atau anak gadis Mama menghidapi simptom-simptom seperti dibawah, segera dapatkan nasihat dan rawatan pakar!
Pendarahan faraj yang luar biasa dan boleh berlaku selepas hubungan seks di antara tempoh haid atau selepas menopaus (bagi mereka yang sudah melakukan hubungan seks).Keputihan luar biasa dalam jumlah, warna, konsistensi atau bau.Buang air kecil lebih kerap.Sakit perut.Sakit ketika membuang air kecil.
Vaksin HPV

Untuk mencegah anak gadis kita mendapat kanser ini, satu vaksin telah diperkenalkan sejak 2010. Vaksin HPV telah diberikan secara percuma kepada pelajar berumur 13 tahun sebagai langkah perlindungan pertama daripada kanser serviks. Vaksin ini juga berpotensi untuk mengurangkan penyakit kanser anogenital yang lain.
Apa yang boleh disimpulkan daripada kejadian ini ialah, Mama harus berhati-hati dalam memilih tisu tandas untuk digunakan, tak kisah lah di rumah mahupun di tandas awam. Pilih tisu tandas yang berkualiti. Selain itu, jangan sesekali ragu-ragu mengenai penggunaan vaksin ke atas bayi dan anak-anak kita tau! Mencegah adalah lebih baik daripada merawat bukan 😉


BERAPA KG BAYI MAMA MASA LAHIR? RINGAN ATAU BERAT?

Mama perasan tak, kalau baru bersalin je antara soalan ‘wajib’ yang orang akan tanya “Berapa berat baby?” atau “Baby berapa kg?”. Kadang-kadang isu berat badan baby ni pun buatkan mama papa risau terutamanya bila berat anak kenalan lebih berat dari berat anak mama papa. Tiba-tiba rasa macam anak tak sihat ke, tak cukup susu ke. Betul tak?
Mama kena tahu banyak faktor yang tentukan berat badan baby masa lahir ni. Antaranya faktor genetik, kesihatan serta pemakanan mama sendiri. Berat badan baby baru lahir yang normal antara 2.5kg – 4.5kg. Selalunya berat baby ni bergantung pada berat lahir. Bila dah mencecah umur 5 hingga 6 bulan, berat baby akan bertambah 2 kali ganda daripada berat masa lahir.

#BETUL KE KALAU MAMA BESAR, BAYI PUN BESAR?
Ini MITOS ye mama! Kalau berlaku, ia mungkin disebabkan oleh faktor genetik mama sendiri. Ada juga yang babynya besar sebab ada masalah kesihatan rahim, uri, pemakanan atau penyakit seperti kencing manis yang dihadapi oleh mama masa mengandung. Tu juga boleh jadi punca baby bersaiz besar tau!
#PENTINGNYA REKOD BERAT BADAN BAYI MAMA
Normal procedure selepas bersalin, baby mama akan ditimbang dan beratnya akan direkod. Perkembangan baby akan dicatit setiap bulan walaupun masa tu mama dalam pantang. Ditambah pula baby akan diberikan suntikan imunisasi di klinik.

#BERAT NAIK MENDADAK KENA RUJUK DOKTOR
Kalau baby mama dilahirkan besar tak apa, asalkan beratnya dalam lingkungan sihat. Tapi kalau beratnya naik banyak sangat mama kena rujuk dengan doktor ya!
#LEPAS LAHIR BERAT BAYI BOLEH TURUN
Berat baby turun? Kenapa? Ha…mama jangan panik terus bila berat baby turun. Itu normal. Biasanya lepas 10 hingga 14 hari dilahirkan, berat baby akan turun antara 10% hingga 20% daripada berat asal.

#KENAPA BERAT BAYI TIBA-TIBA TURUN?
Masa baby dalam perut, baby dapat bekalan nutrien melalui plasenta secara tetap. Bila baby dah dilahirkan, baby bergantung pada penyusuan susu mamanya. Selepas 2 minggu berat badan baby akan bertambah disebabkan penyusuan susu mama.
Tapi kalau berat baby mama masih berkurang tak ikut carta kesihatan yang betul, itu mungkin disebabkan kesihatan baby atau baby tak dapat susu yang cukup. Oleh itu mama kena tahu teknik penyusuan yang betul seperti pelekapan dan tempoh penyusuan sampai baby kenyang (susu foremilk dan hindmilk pada baby)
#BERAT BAYI KURANG
Selalunya baby pramatang dilahirkan kurang berat badan dan tak boleh nak dibandingkan dengan berat baby yang lahir cukup bulan. Baby pramatang ni ada carta perkembangan khasnya. Baby pramatang juga diberikan susu khas untuk naikkan berat badannya.
Baby kembar selalunya dilahirkan dengan berat yang tak sama. Jadi bayi kembar ada carta dan perkembangan masing-masing.
#MAMA PAPA WAJIB PANTAU BERAT BAYI
Setiap kali check up baby, mama dan papa kena tengok perkembangan berat baby pada carta yang disediakan. Berdasarkan dari carta ni dapat bantu mama papa kalau ada sebarang masalah kesihatan baby. Carta ni juga akan menunjukkan berat badan ideal setiap bulan, pertumbuhan tinggi baby dan ukuran lilitan kepalanya.
Berat badan baby yang sihat akan menunjukkan peningkatan pada setiap pertambahan usianya.

TIPS UNTUK NAIKKAN BERAT BAYI DENGAN SUSU BADAN
1) Lebihkan SUPPLY daripada DEMAND
2) Pastikan baby menyusu lebih lama disatu-satu payudara. Bila baby dah lepaskan baru offer payudara lagi satu
3) Susukan baby kerap pada waktu malam sebab waktu itu hormon prolaktin lebih banyak terhasil
4) Urut payudara mama semasa bayi tengah menyusu dapat meransang lebih banyak kandungan lemak dalam foremilk
5) Makan makanan yang seimbang dan berkhasiat. Kualiti dan kuantiti susu bergantung pada pemakanan yang mama ambil.
6) JANGAN STRESS dan enjoy breastfeeding moment mama okay!
Bestnya Baby Warehouse SALE dengan tawaran menarik dari Motherhood.com.my dan JOM join NewMama bersama KelabMama hari ini!


Bayi Maut Selepas Terdedah Kepada Cecair Vape

Baru-baru ini, seorang bayi di Australia telah maut akibat terdedah kepada nikotin cecair yang terdapat dalam vape. Menurut The Herald Sun, walaupun pihak Koroner tidak mahu mendedahkan dengan lebih terperinci mengenai kejadian itu, mereka telah mengesahkan punca kematian bayi berkenaan dalam kejadian pada Rabu lalu, di Victoria, Australia.
Dengan Hanya 1ml Mampu Membunuh Bayi

Nikotin yang ada dalam cecair Vape membahayakan nyawa pengguna dan orang sekeliling.
Tahukah Mama, dengan hanya satu mililiter (1ml) cecair nikotin dapat membunuh seorang bayi jika cecairnya itu ditelan, terpercik mahupun dihidu oleh bayi tersebut. Berdasarkan data yang diperloleh daripada Pusat Informasi Racun, terdapat 70 kes keracunan akibat e-rokok dilaporkan berlaku pada tahun 2016. Jumlah ini turut dikatakan telah meningkat dua kali ganda berbanding data pada tahun sebelumnya.
Australia Mengharamkan Vape
Walaupun cecair vape ini telah diharamkan di seluruh Australia, namun pengguna masih boleh dibeli oleh portal luar negara secara atas talian.

Difahamkan diantara tahun 2009 dan 2016, daripada kesemua 202 kes keracunan vape yang dilaporkan berlaku di Australia, 76 daripadanya melibatkan kanak-kanak dan 62 orang bayi. Justeru, peningkatan kadar keracunan e-rokok terhadap bayi dan kanak-kanak telah membuatkan Pengarah Quit Victoria, Dr Sarah White memandang serius masalah ini. Ujar beliau,
Ketepikan sebarang perbincangan atau perbalahan mengenai berhenti merokok atau pengurangan bahaya, apa yang kita perlukan adalah panduan keselamatan asas mengenai penggunaan cecair ini, Dr Sarah White, Pengarah Quit Victoria.
Dalam pada itu, Jabatan Kesihatan Australia turut menyatakan bahawa Pertubuhan Kesihatan Sedunia (WHO) masih belum mengesahkan bukti yang menyokong keselamatan penggunaan cecair nikotin tersebut.
Peningkatan penggunaan e-rokok  yang turut digunakan secara meluas diperingkat antarabangsa, turut menyebabkan peningkatan kes keracunan nikotin yang disebabkan oleh pendedahan atau pencernaan e-cecair. Kesan kepada pendedahan ini termasuklah radang pada mata dan kulit, loya dan muntah-muntah, serta penyakit yang mengancam nyawa, dan dalam beberapa kes, hingga membawa maut. Anne Kelse, CEO Majlis Penyelidikan Perubatan dan Kesihatan Kebangsaan.
Vape Bernikotin di Malaysia
Di Malaysia pula, vape yang mengandungi nikotin telah dimasukkan dalam peraturan larangan merokok di semua premis makanan bermula 1 Januari 2019 yang lalu. Menurut Menteri Kesihatan, Datuk Seri Dr Dzulkefly Ahmad,
Peraturan itu jelas jika mempunyai nikotin akan tertakluk (pada larangan itu) dengan kata lain apabila kita buat penguatkuasaan kita akan lihat sama ada vape atau shisha itu mempunyai kandungan nikotin atau tidak.Datuk Seri Dr Dzulkefly Ahmad
Menurut beliau lagi, larangan merokok di bawah Peraturan 11 Peraturan-Peraturan Kawalan Hasil Tembakau (PPKHT) 2004 membabitkan rokok dan semua hasil tembakau yang mempunyai nikotin termasuk shisha dan vape.

Jadi, untuk Mama yang mempunyai suami atau saudara/rakan lelaki yang masih menggunakan vape, mohon larang mereka daripada mendekati anak-anak kita. Lagi baik kalau mereka berhenti daripada menghisap rokok dan/atau vape. Untuk kesihatan diri sendiri dan mereka yang disayangi.
Bestnya Baby Warehouse SALE dengan tawaran menarik dari Motherhood.com.my dan JOM join NewMama bersama KelabMama hari ini!


ANAK MENANGIS TAK NAK DUDUK DALAM CARSEAT? INI TIPS YANG MAMA KENA TAHU

Susahnyalah kalau anak tak nak duduk dalam carseat. Baru letak sekejap, tak sempat kereta bergerak dah menangis bagai nak rak. Tu belum berjalan jauh lagi. Takkan mama nak pegang je sepanjang perjalanan? Alahai anak…
Itulah masalah yang selalu dihadapi mama papa kan? Kadang-kadang nak bawa anak travel pun pikir banyak kali. Apatah lagi pada tahun 2019 ni kerajaan dah mewajibkan penggunaan carseat untuk keselamatan dan mengurangkan kadar kecederaan atau kematian akibat kemalangan. Jadi kenapa kita nak layankan sangat tangisan anak tu berbanding keselamatan nyawa si manja?
APA YANG MAMA DAN PAPA KENA BUAT?
#1 PASTIKAN ANAK KENYANG
Ni sebab utama yang boleh buat anak mama menangis. LAPAR. Terutamanya bagi yang breastfeeding tu, mama kena makesure anak mama kenyang ye sebelum letak dia di carseat. Bagi anak yang dah besar tu boleh pastikan anak makan dulu. Bila anak dah kenyang, dia akan rasa selesa dan senang nak tidur.

#2 LATIH DARI KECIL
Maksudnya latih dari kecil ni seawal keluar dari hospital lagi. Jangan didukung atau diriba oleh mama di tempat duduk depan. Bahaya tau! Seeloknya letak di car seat lebih selamat sambil dapat latih anak. Kalau nak susukan anak, berhenti dan keluarkan baby. Dah settle, sambunglah perjalanan semula.
#3 PASTIKAN KESELESAAN ANAK
Cuba mama papa check betul-betul car seat anak tu. Mesti ada yang tak kena sebab tu anak tak nak jugak duduk dalam car seat. Adakah material car seat tu mudah panas atau kasar sampai buatkan anak mama tak selesa?

Car seat ada 2 posisi iaitu posisi duduk atau posisi untuk baring. Kedudukan ni ikut saiz dan berat badan anak mama tau. Tak boleh ikut suka je nak letak anak mengikut posisi yang mama suka ye!
#4 PASANG AYAT AL-QURAN ATAU LAGU KEGEMARAN
Biarpun anak mama masih baby tapi alunan ayat Al-Quran akan membuatkannya rasa tenang dan lembut hati. Ada juga yang diawal perjalanan anak masih meragam tapi percayalah lama-kelamaan dia akan berhenti meragam. Nanti dengan mama papa sekali rasa tenteram je sambil drive. Tak gitu?
Selain dari ayat, mama boleh juga pasang lagu favourite anak. Contohnya macam lagu Baby Shark ke atau any baby song yang anak suka. Lagi best kalau mama papa nyanyi sekali. Confirm anak lagi suka! Tak kiralah suara sumbang ke yang penting si manja terhibur.

#5 SEDIAKAN MAINAN ATAU BARANG FAVOURITE ANAK
Ye mungkin dalam kereta mama akan nampak agak sarat atau penuh dengan mainan anak tapi percayalah dengan adanya mainan atau barang kesukaannya akan buatkan anak mama leka. Bila anak mama leka, mesti dia lupa nak nangis hehe

#6 LETAK CERMIN DI BELAKANG
Khas buat mama yang selalu drive dengan anak. Bila ada cermin kat belakang senanglah mama nak check apa anak mama tengah buat kat belakang tu. Tak payahlah mama asyik nak toleh ke belakang je sampai tak fokus nak drive.
Semoga segala tips yang Kelabmama kongsikan ni dapat membantu mama dan papa yang berhadapan dengan situasi anak tak nak duduk di car seat ni. Ada cara untuk kita pujuk anak. Jangan pernah rasa susah. Bila kita latih dia duduk di car seat dari awal, anak akan terbiasa dan tahu rutinnya setiap kali naik kereta.
Selamat mencuba mama!

Bestnya Baby Warehouse SALE dengan tawaran menarik dari Motherhood.com.my dan JOM join NewMama bersama KelabMama hari ini!


Kanak-kanak Ditemui Tangan Diikat, Beberapa Organ Dalaman Tidak Dijumpai

Kejam dan tidak berperikemanusiaan! Misteri kehilangan seorang kanak-kanak perempuan yang dilaporkan hilang sejak 11 hari lalu akhirnya terjawab. Mayat kanak-kanak perempuan terbabit, Siti Masyitah Ibrahim, 11, ditermui dalam keadaan tragis apabila tangan dan kakinya diikat selain beberapa organ dalaman dikeluarkan dari mayatnya. Allahu…
Mayat kanak-kanak malang itu ditemui beberapa orang kampung di ladang kelapa sawit di Kampung Tanjung Hilir, Pekan, pada 5 petang Sabtu lalu. Mangsa dilaporkan hilang pada 30 Januari yang lalu.

Difahamkan, mangsa dipercayai hilang ketika pergi ke kedai runcit kira-kira pukul 5 petang sebelum tidak pulang ke rumah, lapor Astro Awani.
Menurut ibu mangsa, Zaleha Abdullah, 35, dia dimaklumkan berhubung penemuan anaknya selepas waktu Asar sebelum dia dan suami Ibrahim Ali, 39, bergegas ke lokasi kejadian.
Luluh dan berkecai hati saya apabila melihat keadaan anak saya seperti itu. Tangan dan kakinya diikat selain mayatnya ditemui dalam keadaan tidak sempurna dengan kepala sudah terpisah daripada badan.
BACA: Dua Beradik Maut Kerana Peti Sejuk Meletup Akibat Minuman Bergas
Sumber: Berita Harian
Beberapa Organ Tidak Dijumpai
Beberapa organ dalamannya juga tidak dijumpai. Semasa dia hilang sejak 11 hari lalu kami sudah cari dia di kawasan ini tetapi tidak menjumpainya,
ujar Puan Zaleha.
Zaleha turut berkata bahawa beliau mengecam mangsa adalah anaknya berdasarkan baju biru yang dipakai mangsa sebelum dilaporkan hilang.
Menceritakan detik anaknya hilang, Zaleha berkata, dalam kejadian 5 petang 30 Januari lalu anaknya meminta duit RM1 untuk ke kedai dan berjanji akan pulang segera.
Usaha Mencarinya Dilakukan Setiap Hari
Dia kata akan pulang awal namun selepas itu saya sudah tidak berjumpa dengannya. Laporan polis juga sudah dibuat di Balai Polis Pekan pada hari sama dan usaha mencarinya sekitar kampung ini dilakukan penduduk setiap hari.
Dalam tempoh kehilangannya saya sentiasa berdoa supaya Allah SWT menemukan saya dengannya dalam apa juga keadaan… bila saya lihat mayatnya semalam saya jadi sedih, mengapa mereka memperlakukan anak saya sebegini,” katanya.
Luluhnya Hati Seorang Ibu
Zaleha menyifatkan Siti Masyitah yang juga anak ketiga daripada empat beradik itu sebagai anak yang periang dan ceria.
Mengapa mereka (pembunuh) tergamak lakukan perkara yang sebegini kejam kepada anak saya, apa dosanya?
Sementara itu, penduduk kampung, Mohd Rosli Mat Rasat, 38, berkata, dia antara yang terawal tiba di lokasi kejadian sebaik dimaklumkan rakannya berhubung penemuan mayat Siti Masyitah. Kejadian pembunuhan kejam itu dikatakan yang pertama berlaku di kampung itu sejak 35 tahun yang lalu.
Semasa dia hilang saya dan rakan-rakan mencarinya di seluruh pelusuk kampung termasuk di kawasan mayatnya di temui. Saya rasa dia dibunuh di tempat lain sebelum dibuang di kawasan ini,
ujar Mohd Rosli.
Ketua Jabatan Siasatan Jenayah Pahang, Datuk Othman Nayan berkata, mayat kanak-kanak malang itu sudah dihantar ke Unit Forensik Hospital Tengku Ampuan Afzan (HTAA) di Kuantan untuk proses bedah siasat.
Kita akan menjalankan proses bedah siasat untuk mengetahui punca sebenar kematiannya. Siasatan akan diteruskan selepas keputusan bedah siasat,
Kejamnya hati seorang manusia. Sanggup memperlakukan seorang kanak-kanak yang tidak berdosa hingga begitu. Takziah diucapkan kepada keluarga mangsa. Semoga mereka sekeluarga tabah menghadapi dugaan ini.
Lebih menyayat hati apabila mayat Siti Masyitah Ibrahim yang dipercayai dibunuh itu ditemui dalam keadaan tangan terikat tanpa seluar kira-kira pukul 4 petang oleh penduduk kampung, tiga kilometer dari rumahnya.

Menurut sumber, kanak-kanak berkenaan dipercayai hilang pada 30 Januari lalu ketika pergi ke kedai runcit kira-kira pukul 5 petang sebelum tidak pulang ke rumah. Katanya, ahli keluarga yang bimbang dengan keselamatan kanak-kanak itu kemudian membuat laporan polis di Balai Polis Pekan pada hari sama dan usaha mencarinya sekitar kampung ini dilakukan penduduk setiap hari.
Sementara itu, Ketua Jabatan Siasatan Jenayah Pahang, Datuk Othman Nayan berkata, mayat kanak-kanak malang itu sudah dihantar ke Unit Forensik Hospital Tengku Ampuan Afzan (HTAA) di Kuantan untuk proses bedah siasat.
Kita akan menjalankan proses bedah siasat untuk mengetahui punca sebenar kematiannya. Siasatan akan diteruskan selepas keputusan bedah siasat,
Seorang Lelaki ditahan bagi Membantu Siasatan
Terkini, polis telah menahan seorang lelaki berusia lingkungan 20-an bagi membantu siasatan berhubung penemuan mayat kanak-kanak perempuan di padang ragut Kampung Tanjung Medang Hilir, Pekan dekat sini, semalam.
Ketua Polis Daerah Pekan Supt Amran Sidek yang mengesahkan penahanan itu, berkata suspek dipercayai merupakan individu terakhir dilihat bersama mangsa. Beliau bagaimanapun, enggan mengulas lanjut mengenai penahanan itu sehingga selesai proses bedah siasat ke atas mayat tersebut.
Setakat ini, saya hanya boleh mengesahkan suspek direman selama 14 hari mengikut Akta Imigresen,
Kejamnya hati seorang manusia. Sanggup memperlakukan seorang kanak-kanak yang tidak berdosa hingga begitu. Takziah diucapkan kepada keluarga mangsa. Semoga mereka sekeluarga tabah menghadapi dugaan ini.
Bestnya Baby Warehouse SALE dengan tawaran menarik dari Motherhood.com.my dan JOM join NewMama bersama KelabMama hari ini!


Dua Beradik Maut Kerana Peti Sejuk Meletup Akibat Minuman Bergas

Baru-baru ini berlaku satu kejadian di mana dua beradik telah mati apabila peti sejuk rumah mereka meletup. Bagaimana kejadian itu berlaku masih menjadi tanda tanya dan merisaukan ibu bapa yang lain.

Bekukan Air Tin Bergas Punca Kejadian
Punca kejadian dikatakan berlaku daripada minuman bergas dalam tin yang disimpan di bahagian dingin beku peti tersebut. Macam pelikkan bunyinya, tapi benar!

Bahaya atau tidak bekukan minuman bergas?
Bahaya! Air bergas tersebut boleh menyebabkan letupan dan berisiko mencederakan sesiapa sahaja. Menurut seorang ahli fizik dari Universiti Virginia, Louis Bloomfield, air gas yang menjadi sejuk beku akan menjalani proses kristalisasi. Apabila gas karbon dioksida daripada minuman tersebut berada dalam keadaan beku, molekul-molekul gas akan berkumpul di antara ruang mampat di dalam tin, lalu ia akan menjadi semakin mengembang pada tekanan yang amat tinggi. Hal ini kemudiannya boleh menyebabkan tin tersebut meletup!
DILARANG Memanaskan atau Membekukan Minuman Bergas
Kalau Mama perasan, ada dilabel di setiap tin minuman bergas yang MELARANG untuk memanaskan atau membekukan minuman tersebut di bawah takat beku 0 darjah Celcius. Sebab itu bahayanya jika Mama atau ada saudara-mara yang lain cuba untuk membekukan minuman bergas. Hal ini boleh menyebabkan peti sejuk kita turut meletup dan membahayakan nyawa sesiapa yang berada berdekatan. Perkara inilah yang terjadi pada kedua adik-beradik dari China berkenaan.
BACA: Angkara Alkohol, Bayi 11 Bulan Maut Dibakar Datuk Sendiri
Apa yang Mama WAJIB tahu apabila menggunakan Peti Sejuk?
Jangan letakkan peti sejuk berhampiran barang mudah terbakar seperti dapur gas dan ketuhar. Apabila antara barang-barang ini overheat, letupan boleh berlaku.Elakkan meletak wayar peti sejuk berhampiran bahan/barang mudah terbakar seperti langsir, sofa, kain dan sebagainya. Jika berlaku litar pintas, bahan-bahan ini akan mudah terbakar dan membuatkan api merebak dengan lebih cepat, lalu mudah untuk peti sejuk meletup.Jangan guna peti sejuk yang sudah lama, dan tidak diselenggara dengan baik. Peti sejuk lama selalunya tidak lagi berkualiti dan berisiko untuk berlakunya kebocoran gas dari peti sejuk tersebut.Agak merbahaya sebenarnya untuk meletakkan alat elektronik lain di atas peti sejuk. Suhu yang berbeza dan mempunyai gelombang elektromagnetik pada peti sejuk boleh merosakkan alat elektronik yang diletakkan di atas peti sejuk.Yang paling penting, jangan sesekali cuba untuk membuang ais yang membeku di bahagian sejuk beku dengan benda yang tajam seperti pisau atau gunting. Bahagian sejuk beku tersebut mengandungi gas ‘isobutane’ iaitu gas yang mudah terbakar. Sekiranya anda tidak sengaja membocorkan sistem penyejuk ketika menggunakan benda yang tajam semasa membersihkan peti sejuk, ia juga boleh menyebabkan letupan. Bahaya tau!

3 bahan yang DILARANG untuk diletakkan di dalam peti sejuk:
Minuman berkarbonat – minuman bergas seperti Coke, Sprite, Pepsi dan sebagainya adalah sangat merbahaya jika disimpan dibahagian sejuk beku. Ianya boleh bertukar menjadi bom segera apabila membeku.Ais kering – ais kering yang terbentuk dari formasi pepejal karbon dioksida jika diletakkan di suhu di bawah -18 darjah celcius akan mempercepatkan proses pemejaluwapan. Karbon dioksida dalam ais kering akan mengembang sebanyak 600 hingga 800 kali dari bentuk pepejal. Jika ais kering tidak meletup apabila diletakkan diruang sejuk beku, peti sejuk Mama boleh termati dengan sendirinya kerana suhunya jauh lebih rendah dari suhu peti sejuk anda.Alkohol dan cecair mudah terbakar – Jangan simpan minuman beralkohol di ruang sejuk beku dalam keadaan botol tidak dibuka. Ia boleh menyebabkan tekanan dan cecair di dalam botol mengembang, lalu mengakibatkan letupan yang serius jika disimpan lama dibahagian sejuk beku peti sejuk.

Mama dan juga Papa harus sentiasa berhati-hati ya. Elakkan daripada meletakkan bahan/barang tersebut di dalam dan juga berhampiran peti sejuk. Jika boleh jangan biarkan anak-anak kecil untuk berada di kawasan dapur. Banyak peralatan merbahaya yang boleh mencederakan mereka. Mama juga harus pastikan peti sejuk Mama sentiasa diselenggarakan dengan baik.
Bestnya Baby Warehouse SALE dengan tawaran menarik dari Motherhood.com.my dan JOM join NewMama bersama KelabMama hari ini!


SUNTIKAN CORTICOSTEROIDS? BENARKAH IA BOLEH KURANGKAN RISIKO BAYI PRAMATANG?

Pasti ada diantara mama yang baru first time dengar nama suntikan ni kan? Untuk pengetahuan mama, suntikan Corticosteroid ni adalah sejenis ubat yang diberikan kepada mama yang mengandung sekiranya dijangka akan melahirkan bayi pramatang atau lebih dikenali sebagai tak cukup bulan. Ia diberikan secara suntikan sama ada pada peha, lengan atau punggung. Jumlahnya dalam 2 dos atau ada juga yang memberikan sebanyak 4 dos dalam tempoh 24 hingga 48 jam.

Kenapa suntikan ini boleh kurangkan risiko bayi pramatang?
Bagi yang ada experience melahirkan bayi pramatang mungkin sudah familiar dengan suntikan ini. Suntikan Corticosteroid boleh meningkatkan peluang bayi pramatang hidup selepas dilahirkan. Ia juga dapat kurangkan risiko bayi pramatang dari sebarang komplikasi seperti masalah pernafasan disebabkan paru-paru bayi masih tak matang, pendarahan dalam otak, jangkitan kuman atau masalah salur pencernaan.

Bilakah suntikan itu akan diberikan?
Selalunya suntikan itu diberikan pada minggu kehamilan yang ke 24 dan 34 minggu 6 hari. Bagi mama yang akan menjalani pembedahan elektif, suntikan ini sangat digalakkan sekiranya pembedahan itu berlangsung pada 35 hingga 38 minggu 6 hari kehamilan.

Siapa yang sepatutnya terima suntikan Corticosteroid ni?

1. Mama yang sedang mengalami contraction pramatang
2. Bayi yang kena dilahirkan awal disebabkan bayi tak membesar dalam rahim
3. Mama yang mempunyai masalah dan bayi perlu dilahirkan awal untuk menyelamatkan nyawa mama. Contoh, pre-eclampsia
4. Jika mama akan menjalani pembedahan caeser sebelum 39 minggu memang disarankan untuk terima suntikan ini
Tak ada siapa yang minta untuk melahirkan bayi pramatang. Tapi apa yang boleh mama buat adalah dengan membantu untuk matangkan peparunya supaya kurang berlaku komplikasi kelahiran pramatang. Kita hanya mampu merancang, selebihnya Allah yang menentukan.
Sumber : Dr. Muhammad Izzat Abdul Razak


PERSEDIAAN SEBELUM INTRO SI MANJA SOLID FOOD. INI PERALATAN YANG KENA ADA

Tak lama lagi si manja Mama dah nak masuk 6 bulan. Itu tandanya Mama dah boleh get ready untuk perkenalkan ‘solid food’ kepada si manja. Confirm si Mama lah yang paling tak sabar kan?
Sebelum Mama search resepi untuk si manja, Mama kenalah sediakan peralatan yang sesuai untuk digunakan si manja nanti. Almaklumlah first time nak introduce makanan pepejal pada si manja mestilah Mama nak sediakan semuanya sendiri. Tak gitu?
Jom kita tengok senarai peralatan yang Mama kena sediakan sebelum memulakan tugas sebagai Chef Mama!
#Pengisar Makanan
Sebut je pasal pengisar makanan ni, memang ada banyak sangat pilihan. Dari harga yang murah sehinggalah ke harga yang mencecah ribuan ringgit tau! Bagi mama yang memang ada bajet dan mementingkan brand tu tentulah tak kisah berbelanja demi anak tersayangkan tapi bagi yang nak jimat masih ada banyak pilihan pengisar makanan yang harganya berpatutan. Jadi mama tak perlu risau okay?
Tips untuk mereka yang nak berjimat, Mama Siti syorkan mama gunakan mini blender atau chopper je. Bukan je murah tapi senang nak digunakan, senang dicuci dan mama juga boleh gunakannya untuk mengisar bahan memasak yang lain seperti bawang, halia kecuali bahan yang pedas. Nanti tak pasal-pasal puri anak mama pedas pula.

#Food Dispensing Spoon
Peralatan ni memang mama wajib kena ada sebab sangat praktikal untuk mama apatah lagi kalau mama selalu travel bersama si manja. Dengan menggunakan Food Dispensing Spoon ni memudahkan mama untuk memberi puri kepada si manja dengan cepat. Masukkan puri, picit sedikit dan suapkan kepada si manja. Mudahkan?

#Set Kulinari dan Pinggan Mangkuk
Mama Siti yakin part ni yang mama selalu utamakan dulu. Apatah lagi dengan adanya pelbagai jenis, warna dan bentuk set kulinari dan mangkuk yang comel-comel dipasaran yang buatkan mama geram dan rambang mata nak pilih. Betul tak?
Tips untuk mama memilih set kulinari dan pinggan mangkuk yang sesuai untuk si manja :
– kena ada LabelFood Grade
– pilih yang bebasBPA
– pastikan peralatantumpul dan tak tajam
– tahan panas

#Bekas Menyimpan Makanan
Yang ni penting untuk mama simpan makanan anak mama terutamanya puri. Macam biasalah mama kena pastikan bekas tu bebas BPA, tahan panas dan boleh dimasukkan ke dalam peti sejuk beku. Tapi harus diingatkan setiap kali sebelum dihidangkan kepada si manja, mama kena check dulu makanan tu sebab tak semua makanan yang disimpan akan elok je sentiasa. Lebih baik mama rasa dulu sebelum beri kepada si manja okay?

#Sippy Cup
Sippy Cup ni sesuai untuk si manja mama yang dah lebih dari 6 bulan. Bagusnya tentang bekas bermuncung ni boleh melatih anak mama minum menggunakan cawan. Sama macam set kulinari, sippy cup pun ada pelbagai jenis, warna dan bentuk yang comel-comel belaka!

#Bib
Dalam excited mama pilih set kulinari dan sebagainya, jangan lupa beli bib sekali ye. Apatah lagi untuk permulaan ni confirm lah si manja akan comot bila makan. Untuk elakkan makanan terjatuh dan kotorkan baju si manja kenalah pakai bib.
Bib ni ada banyak jenis tau! Ada yang dari material kapas, plastik, getah dan banyak lagi. Ada juga bib yang mempunyai mangkuk dihujungnya dan fungsinya adalah untuk ‘tadah’ makanan yang terjatuh.
Berdasarkan pengalaman Mama Siti sendiri lebih prefer kepada plastik sebabnya mudah nak dibersihkan. Kalau kotor pun boleh basuh atau lap guna wet wipes. Selalunya yang material plastik macam ni ada mangkuk dihujungnya. Itu adalah bonus point! Lagi senang kerja mama kan?

#Kerusi Tinggi
Kerusi tinggi ni tak begitu penting tapi kalau mama nak sediakan lagi bagus. Lebih mudahlah untuk mama beri si manja makan tanpa perlu memegangnya. Kebaikan kerusi tinggi ni membolehkan si manja mama belajar makan sendiri. Tapi selepas tu mama kena get ready untuk kemaslah ye! hehe

Selamat meneroka dunia makanan bersama si manja mama!

Bestnya Baby Warehouse SALE dengan tawaran menarik dari Motherhood.com.my dan JOM join NewMama bersama KelabMama hari ini!


Tragedi Bayi Songsang Lahir Normal | Kepala Bayi Terputus, Tertinggal Dalam Rahim Ibu

Baru-baru ini digemparkan dengan berita bayi yang berada dalam keadaan songsang dilahirkan normal hingga terputus kepalanya! Berdasarkan laporan yang dikeluarkan Hindustan Times, kejadian tersebut berlaku akibat kecuaian seorang jururawat lelaki di sebuah hospital di Rajasthan, India.
Tarikan Terlalu Kuat
Ketika kejadian, jururawat tersebut dikatakan sedang membantu seorang pesakit wanita bersalin, dengan menarik badan dan tangan bayi yang tersekat hingga kepalanya terputus! Jururawat tersebut melakukan kecuaian ketika membantu proses melahirkan bayi songsang tersebut secara normal kerana dia telah menarik bayi keluar terlalu kuat.
Kepala Bayi Masih Dalam Rahim Ibu
Lebih mengerikan apabila kepala bayi tersebut dikatakan dibiarkan tertinggal di dalam rahim si ibu yang sedang berjuang untuk hidup! Jururawat itu bersama seorang jururawat yang lain kemudiannya dilihat membawa tubuh mangsa ke bilik mayat dan meminta keluarga pesakit memindahkan si ibu ke Ummed Hospital di Jodhpur, India. Si ibu dipindahkan dengan alasan menghadapi masalah ketika melahirkan dan memerlukan rawatan lebih lanjut.
Setelah itu, wanita tersebut terus dibawa ke hospital lain dan dilakukan pembedahan segera untuk mengeluarkan plasenta yang tertinggal sekaligus menemui kepala bayi berkenaan yang masih ada di dalam rahimnya. Seorang doktor yang merawat si ibu berkenaan berkata,
Hasil laporan daripada Pusat Kesihatan Ramgarh menunjukkan bahawa proses bersalin telah dilakukan. Keluarga pesakit juga tidak memaklumkan mengenai keadaan si ibu dan kepala janin yang masih berada di dalam rahim ibu. Ketika saya memeriksa pesakit, saya mendapati plasenta pesakit masih keras, lalu pesakit terus dirujuk pada pakar di Jodhpur.
ujar Dr Sankla.

Jaisalmer: A premature baby's head was left inside the womb when the nurses at a Ramgarh's health centre allegedly pulled the baby too hard during delivery. The woman was later referred to a hospital in Jaisalmer & then to Jodhpur where head of the baby was removed from the womb. pic.twitter.com/aqFKjhLbCg— ANI (@ANI) January 11, 2019

Si Ibu Masih Bertarung Nyawa
Pesakit, Dikhsha Kanwar kini sedang bertarung nyawa di hospital di Jodhpur. Satu laporan telah dibuat ke atas jururawat tersebut bersama seorang lagi jururawat, tetapi polis masih belum membuat sebarang tangkapan sehingga kini.
Suami wanita tersebut, Tilok Bhati, mendakwa bahawa jururawat lelaki tersebut berada dalam keadaan mabuk ketika bekerja. Bagaimanapun apabila disoal, pihak hospital terbabit hanya menyerahkan bahagian badan janin berkenaan kepada keluarga mangsa, tanpa sebarang penjelasan.
Semoga keluarga wanita terbabit mendapat pembelaan yang sewajarnya.
Dapatkan produk bayi dengan tawaran menarik di Motherhood.com.my dan JOM join NewMama bersama KelabMama hari ini!


JANGAN MEMBAZIR BELI BAJU NEWBORN BANYAK-BANYAK. ELAKKAN 6 KESILAPAN INI

Memang excited bila pertama kali nak beli baju baby. Ditambah pula kalau 1stpregnancy lagilah lain macam excited dia. Asal ke mall je, tak sah kalau tak berhenti di bahagian baju baby. Bagi yang tak berkesempatan ke kedai-kedai pun sama galak juga membeli secara online. Satu demi satu kita ‘Add To Cart’.  Betul tak mama?
Baju bayi ini walaupun kecil, harganya bukanlah murah sangat. Kalau pilih yang berjenama, harganya setanding juga dengan baju kita sendiri tau. Bahkan ada pula yang lebih mahal berbanding baju dewasa!
Jadi, sebelum bakal mama atau mama pergi shopping baju bayi yang bakal lahir, kenalpasti dulu 6 jenis kesalahan ini supaya mama tak ‘terjebak’ dan akhirnya berlaku pembaziran.
6 KESILAPAN YANG PALING KERAP DILAKUKAN MASA SHOPPING BAJU NEWBORN

1.
PILIH SEMUA SAIZ NEWBORN
Dalam fikiran kita, kalau membeli untuk bayi yang baru lahir, mestilah pilih saiz newbornkan? Tapi mama papa lupa yang baby ni cepat membesar dan naik berat badannya. Kalau beli semuanya baju saiz newborn, rugilah sebab dapat pakai sekejap sangatkan. Sepatutnya consider juga untuk beli beberapa helai baju yang bersaiz 6 bulan atau lebih sebab kita tak tahu berapa besar bayi yang bakal lahir nanti.
Walaupun secara umumnya bayi yang lahir adalah sekitar 2.5kg – 3.5 kg, ada juga kes yang lahir-lahir terus 4 kg atau 5 kg. Selalunya doktor akan beritahu kita kalau ada kemungkinan berat badan bayi yang bakal lahir lebih besar daripada normal.

2.
BAJU YANG TERLALU MAHAL & BERJENAMA
Memang betul, baju yang berjenama ni kualitinya baik. Tapi tak perlulah kita beli semuanya yang berjenama dari hujung kepala ke hujung kaki. Jangan sebab nak orang tengok baby kita pakai baju mahal, kita sendiri yang rugi nanti.
Baby baru lahir ni kebanyakan masanya cuma akan tidur dan ‘membuang’ dengan kerap. Masa dalam hari, mereka bukannya pergi ke parti atau berjumpa sesiapa. Yang penting, selesa! Tak gitu mama?

3.
BANYAK BAJU JALAN BERBANDING BAJU TIDUR
Macam yang kita mention di atas, bayi yang baru lahir tak perlulah nak berfesyen sangat sebab selalunya pakaian yang berfesyen ini kurang selesa untuk mereka dan belum sesuai lagi dipakai oleh baby. Nak pakaikan pun leceh, nak basuh pun payah.
Menurut Baby Center, baby baru lahir akan tidur selama lebih kurang 16 jam sehari. Oleh itu, lebih baik banyakkan beli baju tidur berbanding baju jalan. Beli baju jenis yang berlubang-lubang tu 5-6 helai pun puas hati. Bayi selesa, tak panas, harga pun murah. Jimatkan?
Lagipun, masa berpantang nanti kita pun tak tentu lagi ada mood untuk bawa bayi berjumpa orang. Nanti lepas 2-3 bulan usianya, barulah berbaloi melabur untuk pakaian yang cantik dan fancy untuk baby mama.

4.
BELI TERLALU AWAL
Pakaian baby adalah antara hadiah yang paling selalu diberikan kepada bakal mama papa yang akan menimang cahaya mata. Sesetengah pasangan turut mengadakan majlis baby shower, di mana pada hari tersebut mama pastinya akan mendapat pelbagai hadiah untuk baby, terutamanya baju.
Jadi, kalau nak elak pembaziran bolehlah beli sedikit dulu. Nanti bila perlu, barulah tambah lagi koleksi pakaian baby mama. Sekarang kan dah senang, beli online pun boleh!

5.
BAJU CANTIK TAPI SUSAH DIPAKAIKAN
Bakal mama papa selalu tak ambil pusing tentang perkara ni. Baby yang baru lahir badannya masih lembut dan kita perlu berhati-hati mengangkat mereka. Maka, baju berbutang depan selalunya lebih mudah untuk kita pakaikan pada bayi baru lahir berbanding romper. Walaupun ia nampak remeh, tapi impaknya boleh dirasakan. Nak tahu kenapa?
Sumber dari New Kids Center menyatakan bahawa baby baru lahir perlu ditukarkan lampin sebanyak sekurang-kurangnya 10 kali sehari. Bayangkan kalau kita keletihan, dengan tak cukup tidur, tengah-tengah malam pula kena menukar lampin, dah tentu lebih mudah untuk kita memakaikan bayi dengan baju dan seluar yang mudah disarungkan. Kalau nak struggle angkat kepala, tangan dan kaki mereka, nak cari butang yang di belakang atau tersembunyi – mesti susah dan boleh mendatangkan stres!
Diri sendiri jugak yang susah nanti.

6.
BAHAGIAN DALAM YANG KURANG SELESA
Semasa membeli, kita selalunya membelek bahagian luar pakaian je kan. Sebenarnya, elok juga kalau dapat merasa material pakaian tersebut dari dalam – terutamanya jika baju tersebut mempunyai zip,butang, iron-onsticker, sulaman dan sebagainya. Kadangkala kalau tak perasan, semua aksesori ini boleh menyebabkan kulit baby berasa tak selesa sehingga ada yang menyebabkan kegatalan atau kulit yang berbekas tau. Kesian kat baby nanti.

MAHAL TAK SEMESTINYA YANG PALING BAGUS
Keselesaan adalah faktor yang amat penting yang patut dititik beratkan semasa membeli pakaian baby. Namun, tak semestinya pakaian yang paling mahal adalah yang paling bagus untuk si manja mama.
Jangan lupa ambil kira 6 perkara di atas sebelum pergi shopping baju newborn. Selamat membuat pilihan yang tepat ye mama & papa!
Dapatkan baju newborn dengan tawaran menarik di Motherhood.com.my dan JOM join NewMama bersama KelabMama hari ini!


BILA HAMIL ASYIK NAK MUNTAH JE? 7 TIPS NI BOLEH HILANGKAN LOYA KETIKA MENGANDUNG

Rasa loya je memanjang masa mengandung ni memang keadaan yang selalu dialami mama hamil. Kalau mama menderita loya dan muntah semasa mengandung, mama mungkin tertanya-tanya kenapa ia berlaku, dan ada tak cara nak hilangkan alahan ni.
Alahan masa mengandung juga ada banyak jenis tau. Antaranya https://www.kelabmama.com/jenisjenis-alahan-yang-sering-dialami-ibu-mengandung/
Walau bagaimanapun, loya ketika mengandung itu biasa dan sebenarnya normal. Mama tahu tak, bila mama muntah juga mungkin menjadi tanda hormon kehamilan mama berfungsi dengan baik?
Loya Ketika Mengandung: 7 Petua Penjagaan Diri

Mama, mengalami rasa loya mungkin kelihatan seperti cara yang teruk untuk memulakan perjalanan kehamilan mama, tapi jangan risau ya.
Perubahan gaya hidup mudah dan beberapa petua penjagaan diri ini mungkin membantu mama untuk mendapatkan kelegaan dari loya ketika mengandung. Jom kita tengok!
Atasi Loya Ketika Mengandung #1: Makan Dalam Kuantiti yang Kecil Tetapi Kerap
Sebenarnya, perut yang kosong boleh membuat mama rasa loya lebih teruk, jadi pastikan mama makan awal, dan tepat pada waktunya. Mama juga dinasihatkan untuk tak mengambil makanan terlalu banyak yang boleh membuat perut mama terlalu kenyang.
Mama mengandung juga disarankan memilih makanan dalam kuantiti yang kecil dan makan secara kerap. Jangan makan “untuk dua orang” ya! Itu mitos semata.
Makan perlahan-lahan dan ambil masa untuk mengunyah makanan mama.
Atasi Loya Ketika Mengandung #2: Pilih makanan dengan betul
Elak makanan atau bau yang boleh membuat mama bertambah loya. Pemilihan makanan juga penting, jadi elakkan makanan berminyak, berlemak dan pedas.
Sebaliknya, mama kena pilih makanan yang tinggi kandungan protein dan karbohidrat, rendah lemak dan mudah dicerna. Contohnya seperti pisang, beras, keropok, epal dan roti bakar adalah beberapa pilihan yang baik.
Selain itu, pengambilan makanan masin juga boleh membantu, dan begitu juga makanan yang mengandungi halia tau.
Atasi Loya Ketika Mengandung #3: Perbanyakkan Minum Air

Seperti makanan, mengambil jumlah air yang mencukupi sepanjang hari mungkin dapat membantu. Tetapkan untuk minum 6-8 cawan cecair tidak berkafein setiap hari.
Elakkan minuman yang terlalu sejuk atau manis. Elakkan alkohol kerana ia tidak baik untuk bayi malah akan menyebabkan morning sickness mama bertambah teruk!
Atasi Loya Ketika Mengandung #4: Banyakkan Tidur dan Rehat
Pastikan mama tidur sekurang-kurangnya 8jam setiap malam, kerana keletihan boleh menyebabkan loya ketika mengandung jadi lebih teruk. Mama boleh tidur sekejap (nap) sekiranya perlu.
Elakkan tergesa-gesa terjaga dan bangun dari katil terlalu cepat.
Atasi Loya Ketika Mengandung #5: Elakkan Tekanan

Tekanan boleh membuatkan alahan mama menjadi lebih teruk. Sekiranya mama berasa terlalu tertekan, cuba kurangkan beban kerja dengan membahagikan masa dengan lebih efektif.
Luangkan sedikit masa untuk berehat dan de-stress setiaphari. Meditasi mungkin membantu mama berehat dan menghilangkan pemikiran negatif.
Atasi Loya Ketika Mengandung #6 Jangan Merokok, dan Jauhkan Diri Dari Asap Rokok
Selain menambahkan rasa loya, merokok semasa hamil akan memberi kesan negatif kepada mama dan kesihatan bayi.
Malah kesan kepada kandungan akibat merokok adalah sebelum, semasa, dan selepas bayi mama dilahirkan tau!
Merokok boleh menyebabkan kelahiran pramatang dan kecacatan kelahiran. Ia juga merupakan faktor risiko Sudden Death Infant Syndrome (SIDS).
Begitu juga sekiranya mama terdedah kepada asap rokok semasa mengandung. Mereka mempunyai peluang untuk melahirkan bayi stillborn, bayi dengan berat lahir rendah, kecacatan bayi dan komplikasi kehamilan yang lain.
Atasi Loya Ketika Mengandung #7: Hirup Udara Segar
Pastikan bilik mama mempunyai sistem pengudaraan yang baik ye. Cari masa untuk berjalan-jalan di luar. Berjalan dan sedang bergerak juga senaman yang bagus untuk peredaran darah.
Cara untuk Hilangkan Loya dengan Kaedah Semula Jadi

Mama boleh cuba buat sendiri minuman halia dengan didih kepingan halia segar untuk membuat teh halia yang bebas kafein dan selamat diminum.
Selain itu, mama juga boleh cuba hisap gula-gula peppermint yang bukan sahaja boleh menyegarkan mulut, malah menyingkirkan rasa loya juga.
Ramai mama hamil sering mengidamkan makanan masam, dan mungkin sebahagian daripada sebabnya adalah makanan masam boleh mengurangkan loya.
Selain daripada buah-buahan citrus seperti limau, limau gedang dan beri, mama juga boleh cuba memakan makanan yang dipelihara seperti jeruk dan selai.
Rasa Loya Ketika Hamil: Bila Mama Perlu Dapatkan Rawatan Segera?
Mama kena segera dapatkan rawatan jika mama ada simptom ni :
	Air	kencing berwarna gelap atau tidak kencing langsung melebihi 8 jam		Kerap	muntah sehingga tidak makan/minum selama 24 jam.		Berasa	terlalu lemah, pening dan rasa seperti akan pitam semasa berdiri.		Sakit	perut.		Rasa	sakit ketika kencing, atau kencing berdarah.		Kehilangan	berat badan yang terlampau.
Kesemua di atas merupakan tanda dehidrasi atau pun jangkitan kencing kotor tau!

Dapatkan produk bayi dengan tawaran menarik di Motherhood.com.my and JOM join NewMama bersama KelabMama hari ini!


Kanak-kanak 9 Tahun Dikhuatiri Lemas di Pantai Tanjung Balau

Ketika rakyat Malaysia seronok menyambut Tahun Baru Cina dan musim cuti yang panjang, satu kejadian malang telah menimpa sebuah keluarga. Kegembiraan sebuah keluarga berkelah berakhir tragedi apabila seorang kanak-kanak perempuan dikhuatiri lemas ketika bermain di Pantai Tanjung Balau, Kota Tinggi.
Dalam kejadian yang berlaku pada 6 Februari yang lalu, mangsa, Nurul Ain Sajali, 9 tahun, dipercayai sedang bermain dengan dua beradiknya yang lain. Mereka dikatakan bermain berhampiran tepi pantai sebelum ditarik arus laut.

Lokasi seorang kanak-kanak dikhuatiri lemas ketika bermain di Pantai Tanjung Balau.
Ketua Balai Bomba dan Penyelamat Bandar Penawar Penolong Penguasa Bomba Mohd Fadli Ismail berkata mangsa berasal dari Kota Masai, dekat Pasir Gudang. Pihaknya menerima panggilan berhubung kejadian pada jam 5:03 petang dan seramai 10 anggota bomba terlibat dalam operasi mencari dan menyelamat kanak-kanak terbabit.
Ahli Keluarga Panik
Difahamkan kejadian berlaku kira-kira 3 petang, berkemungkinan ahli keluarga panik untuk memaklumkan kepada kami dan memutuskan untuk mencari sendiri dahulu di permukaan laut,
katanya.
Kesukaran untuk Sampai ke Lokasi
Sebaik menerima panggilan, bomba terus ke sini, namun mengalami kesukaran untuk sampai ke lokasi yang mana tertangguh kira-kira 45 minit berikutan sesak dengan orang ramai, sebelum mendapat bantuan anggota polis untuk melancarkan laluan masuk ke dalam. Laporan awal yang diterima membabitkan tiga mangsa dipercayai hampir lemas ketika mandi laut, namun dua daripadanya sempat diselamatkan oleh orang awam,
ujar beliau. Mohd Fadli turut berkata operasi mencari dan menyelamat mangsa dilakukan sehingga jam 9.30 malam semalam, namun, hanya ditumpukan di persisiran pantai.

Kredit: Berita Harian Online
Laut Bergelora
Katanya keadaan laut di lokasi kejadian dilihat bergelora dan bendera merah turut berkibar sebagai amaran keadaan laut tidak selamat bagi pengunjung. Menurut laporan Astro Awani, operasi mencari dan menyelamat mangsa akan diperluaskan mulai 7 pagi hari ini (Khamis).
Semoga semuanya dipermudahkan untuk pasukan penyelamat, dan takziah diucapkan pada keluarga mangsa.
Dapatkan produk bayi dengan tawaran menarik di Motherhood.com.my and JOM join NewMama bersama KelabMama hari ini!


Angkara Alkohol, Bayi 11 Bulan Maut Dibakar Dalam Ketuhar

Lagi bayi maut dalam keadaan kejam dan menyayat hati. Hati ibu mana yang tidak sedih dan pilu apabila melihat mayat bayinya rentung dibakar dalam ketuhar selepas disumbat oleh datuknya sendiri. Datuk kepada mangsa, Maxim Sagalakov dikatakan berada dalam keadaan mabuk ketika kejadian di Russia, pada Selasa lalu.

Kredit: dailymail.co.uk
Kredit: dailymail.co.uk
Bayi Dijaga Datuk Nenek
Ibu kepada mangsa, Viktoria Sagalakov, 20, meninggalkan bayinya yang berusia 11 bulan untuk dijaga oleh kedua ibu bapanya di rumah keluargan mereka di kampung Kharoy.

Berdasarkan laporan yang dikeluarkan DailyMail UK, datuk dan nenek mangsa yang masing-masing berumur 47 dan 42 tahun itu berada dibawah pengaruh alkohol. Mereka dipercayai telah membakar bayi berkenaan pada suhu tinggi dalam ketuhar di rumah mereka.
Menurut kenyataan seorang Pegawai Jawatankuasa Siasatan,
Datuk dan nenek mangsa dipercayai mabuk dan membunuh bayi itu,
Kedua-dua suspek kini telah ditahan dan kes itu siasat sebagai pembunuhan sengaja terhadap kanak-kanak.
Mesej si Ibu
Sementara itu, ibu mangsa telah meninggalkan mesej penuh emosi di media sosial.
Kredit: dailymail.co.uk
Bersemadilah dengan tenang, anak ku. Anak ku, kesakitan ini tidak akan hilang walaupun untuk seminit. Bagaimana ibu nak teruskan kehidupan ini jika kamu tiada di sini? Ibu tak boleh memeluk kamu. Hanya gambar kamu yang ada dengan ibu.
Bahayanya pengaruh alkohol hingga boleh menyebabkan kematian mahupun kecelakaan pada orang lain. Anda harus ingat, jika tak sayangkan diri sendiri pun, jangan la bahayakan nyawa orang lain. Kejam namanya!


Ibu Sanggup Bunuh Bayi Kembar Baru Lahir, Disumbat Dalam Patung Besar

Seorang wanita di Switzerland telah membunuh salah seorang bayi kembarnya yang baru lahir dengan kejam! Wanita yang dikenali sebagai Jelica S, berumur 23 tahun, telah membunuh bayinya pada Disember 2015. Kejadian tersebut berlaku setelah dia melahirkan bayinya ketika kandungannya tujuh bulan, di rumahnya sendiri.
Bayi Dihentak ke Dinding
Menurut laporan Metro.co.uk, dengan hanya berpandukan bahan bacaan yang diperoleh dari Internet, Jelica telah melahirkan salah seorang daripada bayi kembarnya di bilik mandi rumahnya di Lucerne, Switzerland, tanpa bantuan sesiapa. Kemudian, dia turun ke ruang bawah tanah rumahnya dan menghentak bayi lelakinya itu ke dinding dengan kejam sebelum mencampaknya ke tanah!
Lebih kejam lagi apabila dia kemudiannya membungkus mayat bayi malang berkenaan dengan baju-T Mickey Mouse dan menyumbatnya ke dalam patung beruang besar bewarna merah jambu.
Akibat kejadian yang berlaku, bayinya mengalami beberapa keretakan di bahagian tengkorak dan kecederaan di bahagian otak.
JOM join NewMama bersama KelabMama!
Kejadian mengerikan itu hanya disedari apabila Jelica rebah dan tidak sedarkan diri kerana kehilangan banyak darah. Dia kini telah dijatuhi hukuman penjara selama setahun.

Menjelaskan tindakannya, dia berkata,
Saya hanya meletakkan dia di situ. Saya tak tahu apa yang saya fikirkan.
Bayi Kedua Disembunyikan Diantara Baju Kotor
Seorang lagi bayi kembarnya, juga lelaki, hanya dilahirkan dalam tempoh 31 jam selepas kelahiran bayi pertama, tetapi bayi kedua itu dikatakan lahir mati. Bayi keduanya juga menerima nasib malang apabila mayatnya dibungkus dengan tuala dan disembunyikan di dalam bakul baju kotor di dapur rumah Jelica.
Mahkamah mendengar bahawa jika dia pergi ke hospital selepas kelahiran bayi kembarnya yang pertama, mungkin bayi keduanya itu dapat diselamatkan. Jelica didapati bersalah membunuh bayi lelakinya, manakala seorang lagi bayi meninggal dunia akibat kecuaiannya.
Mereka berkata: “Dia nampak naif. Sebenarnya dia berdepan kesukaran.
Ibu Mengalami Kemurungan
Seorang pakar psikiatri berkata Jelica tidak sepenuhnya bertanggungjawab dan dia telah lama mengalami kemurungan. Kedua-dua bayi malang itu dilahirkan pada Disember 2015 yang mana ketika itu Jelica baru berusia 20 tahun. Dikatakan juga ketika itu dia baru berpisah dengan bapa kepada bayi tersebut yang tidak mahu bertanggungjawab. Dia berkata,
Dia mahu saya menggugurkannya, kemudian tinggalkan saya. Saya bersendirian.
Semoga kejadian ini dapat dielakkan untuk Mama semua. Jangan main-main dengan tekanan perasaan ketika mengandung, dan juga selepas bersalin. Jika Mama tertekan dan keseorangan, luahkan perasaan Mama kepada mereka yang memahami. Jangan simpan sendiri, kelak makan diri.
JOM join NewMama bersama KelabMama!


Apa Mama Perlu Lakukan Jika Bayi Lelaki dilahirkan Tanpa Buah Zakar?

KelabMama ingin kongsikan satu ilmu baru dengan Mama. Artikel ini diolah daripada perkongsian Dr Abdul Rahim Nor di laman Facebook beliau. Beliau kongsikan fakta menarik tentang zakar atau bebird anak lelaki yang mungkin masih tidak ramai ibu bapa tahu.
1. Kenapa sesetengah bayi lelaki dilahirkan 1 atau 2 buah zakar?

Ada juga bayi lelaki dilahirkan TIADA langsung buah zakarnya! Normal ke tidak sebenarnya? Untuk jawab persoalan ini, Dr Abdul Rahim menyatakan,
Sejak dari dalam kandungan ibu lagi (beberapa bulan terakhir kehamilan) kedua-dua buah zakar janin lelaki yang pada asalnya berada dalam kawasan perut, akan bergerak dengan sendirinya dari perut ke skrotum, kantung kulit zakar. Dengan itu, barulah bebird janin lelaki anda akan terbentuk, lalu menjadi HERO!
2. Kadang-kadang, satu atau kedua-dua buah zakar TIDAK turun ke skrotum.

Mama jangan terkejut kalau buah zakar janin lelaki anda tidak turun ke skrotum. Perkara ini dipanggil ‘Undecended Testis’ atau dalam bahasa pasarnya, buah zakar yang degil untuk turun. Ianya boleh berlaku pada mana-mana bayi lelaki, terutamanya:
Kelahiran awal daripada tarikh jangkaan. Ada sejarah keluarga yang ada ‘undecended testis’.Bayi lahir tidak cukup berat.Faktor hormon dan saraf. Ibu mempunyai kencing manis, merokok dan minum minuman alkohol.
Doktor Abdul Rahim turut menyarankan ibu bapa untuk periksa kantung zakar bayi lelaki anda. Jika anda tidak dapat merasai dengan sendiri buah zakar anak annda itu, pastu buah zakarnya tersangkut dilaluan dari perutnya melalui ‘Inguinal Canal’ ke skrotum. Skrotum yang tiada buah zakar, akan menyebabkan zakar bayi lelaki anda kecut dan kosong.
Jika satu buah zakar tidak turun, maka anak lelaki Mama hanya ada 1 buah zakar sahaja dalam skrotum. Jika kedua-dua buah zakar tidak turun, maka TIADA buah zakar langsung dalam skrotum anak lelaki Mama. Hal ini akan menyebabkan kesakitan yang teramat sangat pada bayi anda!Skrotum yang normal ialah mempunyai dua buah zakar dalam kedua-dua skrotum bayi lelaki.
3. Rawatan jika perkara ini berlaku:
Secara normalnya, ‘Undecended Testis’ akan turun dengan sendiri dalam kantung skrotumnya, dengan izin Allah. Ini akan berlaku ketika bayi berumur 6 bulan hingga 1 tahun.
Namun, jika hal itu tidak berlaku, pembedahan harus dilakukan, sebelum bayi Mama berumur 1tahun 6 bulan. Lagi cepat pembedahan, lebih cepat prognosisnya kerana urat air maninya masih lembut.

4. Kenapa Perlu Pembedahan Awal?
Untuk mengelakkan masalah kesuburan.
Sperma perlukan suhu yang sedikit lebih sejuk daripada suhu badan kita untuk proses air mani dalam testis. Kalau buah zakar masih berada di dalam tubuh badan, buah zakar tersebut bagaikan direbus oleh suhu badan yang panas. Lalu saiznya akan mengecil daripada saiz normal dan tidak berfungsi. Boleh mandul tau si lelaki kalau buah zakar tidak turun ke skrotum!
2. Risiko terbentuk Hernia atau pasang surut.
Hernia atau angin pasang surut merupakan keadaan di mana sebahagian daripada usus kecil dari perut bayi, masuk ke skrotumnya. Penyakit ini boleh menyerang kerana terdapat bahagian khusus dalam rongga perut yang mengawal fungsi alat kelamin.
3. Risiko kecederaan pada testis dalam perut.
Undecended Testis atau dalam bahasa saintifiknya ‘Orcryptorchidism’ berlaku dalam 2-5% bayi lelaki yang dilahirkan. Lelaki yang mempunyai Undecended Testis juga berisiko dari 5-10% untuk mendapat kanser testis.
Dr Abdul Rahim menyarankan Mama dan Papa yang mempunyai atau bakal menyambut bayi lelaki untuk periksa bahagian kemaluan bayi anda. Dapatkan nasihat dan rawatan pakar dengan segera jika bahagian kemaluan bayi anda kelihatan tidak normal.


BUDAK 10 TAHUN DITAMPAR SAMPAI PATAH GIGI GARA-GARA DITUDUH MENCURI BUKU MEWARNA

Gara-gara dituduh mencuri sebuah buku mewarna, seorang kanak-kanak berusia 10tahun dilaporkan telah dikurung dan ditampar dengan kuat sekali. Kesiannya!
Menurut WORLD OF BUZZ, kejadian tidak berperikemanusiaan ini berlaku di Sibu, Sarawak pada 28 Januari lepas.
Dia dipaksa menyapu lantai, dipukul menggunakan hanger dan ditampar sampai patah gigi!
Semuanya bermula apabila seorang pekerja wanita mendakwa nampak budak tersebut mencuri sebuah buku mewarna di kedai terbabit dan menangkap kanak-kanak berkenaan. Dia kemudian menyerahkan budak tersebut kepada supervisornya dalam jam 5 petang.
Sebaik je dia pulang ke rumah, budak perempuan tersebut telah dibawa ke bilik stor dan dipaksa untuk menyapu lantai sebagai hukuman.
Bila dia cuba melarikan diri, supervisor tadi telah menampar pipinya dan lebih kejam dia juga guna hanger untuk memukul budak tersebut sampai kanak-kanak tu patah gigi. Aduhai!

Polis terjumpa kesan darah milik mangsa di supermarket terbabit
Namun mujurlah lepas 2 jam setengah, budak tu dibenarkan pulang dengankeadaannya yang patah gigi dan mata sebelah kiri serta kaki lebam-lebam. Neneknya yang terkejut melihat keadaan cucunya terus beritahu bapa mangsa untuk pulang ke rumah.
Melihat kecederaan yang dialami anak perempuannya, bapa mangsa terus bawa anaknya ke balai polis. Lepas dapat report, polis pun apa lagi… teruslah ke supermarket terbabit dan menyiasat.
Mengejutkan, mereka memang menjumpai kesan darah budak terbabit di supermarket tersebut!

Buat masa ini, pihak polis telah menahan supervisor berkenaan dan dia jugak telah melalui ujian air kencing pada masa yang sama. Kes ini sedang disiasat di b awah Seksyen 325 Kanun Keseksaan.
Kalau benar pun budak tu mencuri, ini bukan caranya untuk menghukum budak tersebut. Tak berperikemanusiaan langsung!


Kematian Bayi Sembilan Bulan di Manjung Tiada Unsur Dera

Pada 28 Januari yang lalu, seorang bayi lelaki yang berusia sembilan bulan maut dipercayai didera pengasuh. Muhammad Firas Danial Muhammad Nizar disahkan meninggal dunia kira-kira pukul 2.49 petang selepas dimasukkan ke Hospital Raja Perempuan Bainun (HRPB) Ipoh pada Isnin.

Mangsa Dalam Keadaan Lemah
Berdasarkan laporan Astro Awani, ibu kepada bayi tersebut, Puan Nur Aziemah Zahari, berkata beliau menerima panggilan telefon dari kakaknya yang juga jiran kepada pengasuh itu kira-kira jam 10:30 pagi, Jumaat lepas. Sebaik tiba di rumah pengasuh, beliau mendapati mangsa berada dalam keadaan lemah dan tidak bermaya. Mangsa terus dibawa ke Hospital Seri Manjung sebelum dipindahkan ke HRPB pada hari yang sama kerana keadaan anaknya yang semakin kritikal.
Susulan itu dua laporan polis dibuat di Ibu Pejabat Daerah (IPD) Manjung dan Balai Polis Sungai Senam.
Tiada Sebarang Kecederaan
Namun begitu, hasil bedah siasat terkini mendapati tiada sebarang kecederaan atau unsur penderaan fizikal ke atas mangsa.
Ketua Polis Daerah Manjung, ACP Muhammad Hanif Othman berkata, kejadian berlaku apabila mangsa, Muhammad Firas Danial Muhammad Nizar telah dihantar ke rumah pengasuh dalam keadaan tidak sihat. Bayi tersebut dikatakan telah demam selama tiga hari.
Dalam jagaan pengasuh, bayi itu telah tidak sedarkan diri. Tindakan serta merta telah diambil oleh pengasuh dan ibunya dengan membawa bayi itu ke Hospital Seri Manjung. Namun keadaan bayi itu agak kritikal dan pihak Hospital Manjung telah segera merujuk serta menghantar mangsa ke Hospital Raja Permaisuri Bainun (HRPB),
ujarnya dalam satu kenyataan.

Siasatan akan Diteruskan
Beliau bagaimanapun berkata siasatan akan terus dijalankan bagi mengenal pasti punca sebenar kejadian. Takziah diucapkan kepada keluarga mangsa.


Hanya Kerana Gigitan Serangga, Kaki Anak Ini Hampir Dipotong

Sudah menjadi kebiasaan untuk kita yang dewasa mahupun anak kecil untuk mengabaikan kesan gigitan serangga. Paling tidak pun kita akan sapu minyak atau gel aloe vera untuk kurangkan rasa gatal atau sakit. Biasanya kejap je rasa sakit gigitan serangga, tapi jangan garu tempat digigit itu secara berlebihan ya!
Baru-baru ini seorang ibu, Puan Juliana kongsikan mengenai kejadian yang menimpa anaknya pada 17 Januari yang lalu. Anak lelaki beliau, Imraan Danish yang baru berusia dua tahun, telah dijangkiti bakteria pemakan daging yang dikenali sebagai Group A Streptococcus (GAS), selepas kaki kanannya digigit serangga.
Hanya Kerana Gigitan Serangga

Segalanya bermula dari gigitan serangga yang kemudian menjadi luka mungkin kerana dia garu. Luka tersebut dijangkiti bakteria hingga menembusi sistem badan dan mula menjejaskan kesihatannya.
Namun, Puan Juliana tidak dapat mengenal pasti serangga apa yang menggigit kaki anaknya.
Di mana dan serangga apa yang mengigitnya, kami tidak dapat menjawab persoalan itu,
ujar Puan Juliana.
Demam Panas Melampau
Dalam status yang dikongsikan Puan Juliana tersebut, difahamkan adik Imraan pada mulanya mengalami demam panas yang melampau. Tetapi setelah diberi ubat, adik Imraan kembali pulih. Puan Juliana tidak menyangka apa-apa perkara buruk akan berlaku sehingga dia mula menyedari keadaan anaknya semakin teruk. Anaknya terus dibawa ke hospital, dan ditahan di Unit Rawatan Rapi Kanak-kanak.

Difahamkan, selepas lima minggu menjalani rawatan di hospital, keadaan Imraan kembali pulih. Namun masih ada luka di kaki kanannya yang dijangkiti. Oleh itu, Imraan masih berada dalam pantauan doktor.
Dari awal lagi doktor kata kaki Imraan mungkin akan dipotong, tetapi doktor cuba sedaya-upaya merawat Imraan sebelum keadaannya bertambah teruk,
kata Puan Juliana lagi.

Terus Bawa Anak Ke Unit Kecemasan Jika Keadaan Anak Tidak Normal
Puan Juliana turut menasihatkan ibu bapa supaya jangan berlengah untuk bawa anak ke unit kecemasan jika demam berlarutan, timbul ruam-ruam di badan dan jika anak tidak lalu makan.
Terus dapatkan rawatan doktor atau terus bawa ke hospital jika ternampak kesan gigitan serangga yang tidak normal pada badan anak anda. Jangan jadi seperti saya. Saya sangkakan ia kesan gigitan normal, tapi ia boleh menyebabkan saya kehilangan anak.
Apa itu Group A Streptococcus (GAS)?
Group A Streptococcus (GAS) merupakan sejenis bakteria yang terdapat di pelbagai permukaan, serta sangat mudah untuk menyerang sesiap sahaja; yang dewasa mahupun kanak-kanak. Bakteria  ini dapat menjangkiti manusia melalui pelbagai cara, baik dari sentuhan, luka terbuka, melalui udara dan juga ketika proses kelahiran. Ianya boleh menjangkiti saluran pernafasan dan pencernaan, serta darah dan jantung manusia.
Jika ada antara ahli keluarga Mama mengalami luka di badan, cepat-cepat cuci luka tersebut dan sapukan minyak yang bersesuaian. Kalau keadaannya menjadi semakin teruk, Mama terus bawa berjumpa dengan pakar, untuk mengelak daripada berlaku kejadian yang tidak diingini.


Mama Terpaksa Buat Pilihan Selepas Kandungan Terjejas Akibat Kuat Bekerja

Mama yang mengandung sentiasa dinasihatkan untuk aktif bergerak, berjalan dan bersenam. Kalau Mama nak bekerja seperti hari-hari sebelumnya pun turut digalakkan. Tapi, jangan la sampai memudaratkan kesihatan dan kandungan. Walau macam mana sibuk sekali pun tugas dan tanggungjawab Mama, jangan sampai dah sakit baru nak rehat. Kesian diri sendiri dan kandungan.
Ikuti kisah tragis yang menimpa Puan Zalmah ketika beliau mengandungkan anaknya yang kedua. Kandungannya yang ketika itu berusia 7 bulan, pergi meninggalkannya buat selamanya.
Assalamualaikum dan selamat petang ibu-ibu dan bakal ibu semua. Kisah yang saya nak kongsikan ini berlaku pada 29 Nov 2016. Ambillah sebagai iktibar. Ini anak no2 saya, yang pertama kakak dia berumur 3 tahun lebih masa tu. Pada permulaan preggy yang kedua condition kesihatan saya tip top, so happy sangat sebab masa mengandung kakak dia ada diabetes dan darah tinggi, tapi under control lagi.
Iktibar untuk Mama Semua
Kisahnya bermula dengan pelbagai masalah dan ujian yang menimpa hidup menyebabkan saya stress dan teramat penat. Bulan 3 detect saya ada darah tinggi dan kencing kotor; pernah kena stay tiga malam dekat Hospital Kuala Lumpur (HKL). Kena makan ubat darah tinggi, masalah-masalah saya menyebabkan saya menjadi terlalu berdikari.
“Terlupa tengah mengandung…”
Hingga terlupa saya ni mengandung! Walau terlalu penat saya gagahkan diri hingga terlupa baby saya dah terlalu penat didalam. Saya selalu usap-usap perut saya menangis agar anak saya bertahan. Baby saya sangat aktif, menendang-nendang tak kira waktu. Then bulan November, kandungan masuk 7 bulan, bayi saya kurang bergerak.
Terpaksa Buat Pilihan – Diri Sendiri atau Kandungan
Saya pergi ke klinik dan akibat darah agak tinggi saya direfer ke hospital. Saya pilih hospital serdang dekat dgn rumah, dan saya diwarded. Ubat darah tinggi dan sawan ikut saluran darah diberikan, segala pakar masuk. Saya kemudiannya diberitahu condition saya, 50/50! Bayi saya tak mampu survive hingga cukup bulan. Air ketuban yang kurang. Kalau diteruskan, kedua-dua akan out. So doktor pilih ibu. Masa tu hujan airmata selebat-lebatnya. Saya merayu pada doktor buatlah sehabis baik untuk selamatkan anak saya. Allah Maha Mengetahui dan Maha Berkuasa. Baby saya pergi jugak meninggalkan saya dan dunia ini. Tenanglah sayang disana, bertemu Penciptamu.
ujar Puan Zalmah lagi. Al-Fatihah buat arwah.

Tidak sedetik pun mama lupakan sayang dan terlalu ingin bertemu sayang. Mama titipkan salam rindu buat sayang setiap kali lepas solat. Mama terasa sangat ikatan antara kita walau kita di alam berbeza.

Pesanan Buat Mama yang Mengandung
Sebenarnya terlalu banyak yang ingin saya kongsi, tapi cukup untuk kali ini buat bakal-bakal ibu, jagalah kesihatan baik-baik. Jangan buat kerja berat-berat, makan ubat ikut waktu. Jangan cuba-cuba skip dan rehatlah secukupnya. Buat anakku arwah Putra Muhamad Firas Firdawsi, mama bangga memiliki sayang, doakan mama tabah menghadapi ujian-ujian hidup yang sementara ini, sayang berkorban untuk mama disana. Mama, papa dan kakak Mayra sangat merindui sayang. 29 Nov 2016.
Semoga kisah Puan Zalmah ini dijadikan pengajaran buat Mama semua. Aktif macam mana pun kehidupan harian Mama, tolong jangan abaikan rehat yang mencukupi. Banyakkan rehat dan minum air. Untuk si suami, sentiasalah bertanyakan pada isteri anda – keadaan dia yang penat atau tidak, dah makan atau belum, dan sebagainya. Tak kisahlah anak pertama, kedua atau kelima sekali pun, sentiasa pastikan si ibu yang hamil untuk dapat rehat dan tidur yang cukup.


Ibu Berpantang Sendiri, Terkejut Bantal Tungku Moden Meletup Hampir Cederakan Bayi

Seorang ibu kongsikan pengalamannya menggunakan bantal tungku moden yang telah meletup ketika bantal tersebut sedang dicas. Ujar Puan Farah Iqlima di laman Facebooknya,
Nak putus nyawa mama, nak tercabut jantung…meletup dekat baby. Nasib baik tuhan nak tolong lagi.
Bantal tungku elektrik tersebut dikatakan baru dicas tak sampai lima minit sebelum meletup. Ketika kejadian, bantal tersebut berada sangat dekat dengan bayinya; tidak sampai sejengkal! Bantal itu meletup dan mengeluarkan cecair lalu terpercik pada dinding dan juga anaknya yang berada berhampiran dengan bantal tersebut.

Jarak Bantal Tungku Dengan Bayi Tak Sampai Sejengkal
Baby menangis, dan tokwannya bangun dari sofa. Kalau tidak, jarak bantal tungku dengan baby tak sampai sejengkal! Terpercik jugak la kat baby, tapi tak teruk. Cepat-cepat basuh dengan air. Alhamdulillah. Tuhan nak tolong lagi.
ujar Puan Farah lagi.
Nak moden sangat la guna tungku bantal moden. Tengah-tengah cas nak bagi panas, sekali meletup.  Nak kata lama baru on plug. Tak sampai 5minit pun. Apa benda cecair dalam ni. Basuh pon  tak tanggal. Bahaya! Siapa ada, jangan guna dah. Buang jer!

Puan Farah Iqlima yang berpantang sendiri turut kongsikan yang ini bukan pertama kali beliau menggunakan tungku moden. Dalam status Facebooknya yang lain, Puan Farah turut memberitahu yang beliau sebenarnya berpantang sendiri dan dalam masa yang sama, perlu menjaga anak yang lain. Jadi, beliau menggunakan bantal tungku moden untuk kemudahan harian.
Memang tungku batu tu elok. Tapi batu renyah sikit, nak kena panaskan ambik masa. Sebab tu guna yang moden. Plug in, tak sampai lima minit, siap.
Mana nak tengok anak kecil anak besar. Kita berpantang sendiri jer, mana la tahu benda ni nak jadi kan. Lagi pun memang dah biasa guna. Tiga, empat kali dah beli. Tak pernah meletop lagi. Tak sangka benda nak jadi.
Puan Farah redha dengan apa yang  berlaku dan bersyukur tidak ada sebarang kecederaan yang berlaku kepada bayinya. Puan Farah turut menasihatkan ibu yang lain supaya lebih berhati-hati jika menggunakan bantal tungku moden tersebut.
Kepentingan Bertungku untuk Ibu Selepas Bersalin
Menurut Dr Rusyainie Ramli, amalan bertungku untuk ibu selepas bersalin dapat membantu melancarkan peredaran darah.
Secara sainsnya, bila kita bertungku, haba dari batu tungku tu, akan menyebabkan saluran darah kat kulit kita MENGEMBANG di bahagian kita letak batu tungku tu. Jadi, peredaran darah akan bertambah baik bila salur darah tadi berkembang sikit dari yang asal.
Dr Rusyainie Ramli juga menasihatkan ibu selepas bersalin supaya tidak bertungku terlalu lama! Elakkan daripada letak batu tungku disatu tempat di badan kita lebih 30 minit. Takut kecut pula saluran darah nanti. Namun, tidak bersalah untuk ibu berpantang tidak bertungku. Apa yang lebih penting ketika berpantang ialah:
Minum air 2 ke 3 liter sehari.Makan ikut amaun suku, suku, separuh. Mesti ada kandungan zat dan vitamin macam saya dah pernah tulis.Aktif bergerak ikut kemampuan. jangan nak mengada-ngada nak baring saja.Rehat dan tidur mesti cukup.Sokongan fizikal, mental dan moral dari suami dan keluarga.Kena fikir positif sentiasa.
Berpantang itu perlu, tapi berpada. Bertungku juga perlu, tapi jangan melebih-lebih. Apa pun yang Mama ingin lakukan, sentiasa berhati-hati dan jangan melebih-lebih hingga boleh memudaratkan kesihatan sendiri. Fikirkan kesihatan dan keselamatan Mama dan juga bayi yang baru lahir. Semoga kisah ini menjadi pengajaran untuk kita semua.


Mama Bercerita | Taksub Dalam Berpantang, Hingga Memudaratkan Kesihatan

Bagaimana pengalaman Mama ketika berpantang? Mama berpantang dengan ibu sendiri atau di rumah mertua? Mama rasa masih wajar ke pada zaman sekarang untuk betul-betul berpantang seperti zaman nenek moyang kita? Ikuti kisah berpantang seorang ibu yang diberi gelaran Puan H, yang dikongsikan di Facebook Medical Mythbusters Malaysia. Untuk pengetahuan Mama, ianya diceritakan sendiri oleh Pakar Perunding Kanan Obstetriks & Ginekologi, Dato’ Dr Rushdan Noor.
Proses Kehamilan yang Lancar
Puan H berusia 35 tahun, dan baru melahirkan anak. Beliau tidak menghidap sebarang penyakit dan proses kehamilan beliau berjalan lancar sehingga selamat melahirkan anak tanpa komplikasi. Pendek kata, Puan H berisiko rendah dan sangat bernasib baik. Namun, nasib baik Puan H hanya berhenti setakat saat melahirkan anak.
Ibu Mertua Taksub dengan Pantang
Untuk kelahiran anak beliau kali ini, Puan H telah memilih untuk berpantang di rumah mak mertua. Tiba di rumah bermulalah episod berpantang mengikut nasihat mak mertua. Kalau dengan mak sendiri boleh lah nak merungut dan lawan cakap. Tapi dengan mak mertua kena patuh, dan terpaksa. Kalau tak ikut, takut betul pula cakap dia.

Terpaksa Pantang Air
Nak dijadikan cerita, rupa-rupanya mak mertua beliau sangat taksub dengan proses berpantang ibu bersalin. Macam-macam makanan tak boleh dimakan. Yang paling menyiksakan adalah kena pantang air. Bukan saja air minum dicatu, sebarang makanan yg berair pun tak boleh ambil.Hari ke 4, Puan H dah mula rasa tidak sihat. Badan letih dan rasa macam nak demam. Hari demi hari, kesihatan merosot dan pada hari ke 7, Puan H mula rasa sesak nafas.
Jangkitan Paru-paru & Buah Pinggang Terjejas
Puan H di bawa ke unit kecemasan dan didapati mengalami dehidrasi (kurang air) yang teruk. Pemeriksaan dan ujian menunjukkan ada tanda jangkitan paru-paru dan fungsi buah pinggang terjejas akibat dehidrasi. Urea darah 31 mg/dl dan creatinine 201 umol/L. Puan H dimasukkan ke ICU dan memerlukan rawatan rapi. Kelam kabut semua para doktor dari beberapa jabatan mengendalikan kes Puan H. Sehingga hari ini puan H masih di ICU dan bertarung nyawa untuk kali kedua selepas melahirkan anak. Allahu, semoga semuanya dipermudahkan untuk Puan H.
Hidrasi yang Teruk Penyebab Jangkitan
Menurut Dato’ Dr Rushdan, kisah ini sebenarnya sering berlaku dalam masyarakat Melayu kita. Amalan berpantang yang keterlaluan sebenarnya boleh memudaratkan kesihatan ibu yang baru selesai proses bersalin. Tidak dinafikan, proses berpantang membantu memulihkan kesihatan si ibu, tapi jangan la sampai keterlaluan.
Dengan tahap nutrisi dan hidrasi yang teruk, tubuh lebih mudah dijangkiti penyakit dan apabila ini berlaku, badan tidak mampu untuk melawan dan memerlukan bantuan tambahan. Hanya kerana kepercayaan dan amalan yg salah, seseorang yang sihat semasa hamil dan melahirkan anak dengan selamat boleh jatuh sakit tiba-tiba semasa berpantang. Anak yang baru lahir pun tak dapat disusukan.
komen Dato’ Dr Rushdan lagi.
Tak dinafikan juga, mungkin ramai lagi wanita yang terperangkap dalam situasi yang sama seperti Puan H. Namun, ramai juga yang mempunyai emak dan mertua yang terpelajar dan berpengetahuan. Walau bagaimanapun, Mama tegas dalam berkata-kata tentang proses yang Mama rasa meragukan. Boleh dapatkan nasihat doktor jika hal itu menjadi masalah antara Mama dan emak atau emak Mertua tentang proses berpantang. Ingat, jangan terlalu kuat berpegang dengan kepercayaan yang salah tentang pantang. Sangat penting tau minum air ketika berpantang!


Kanak-Kanak 3 Tahun Maut Disumbat Hos Udara Tekanan Tinggi

Di Taiwan, seorang kanak-kanak perempuan maut selepas paru-parunya pecah akibat disumbat hos udara tekanan tinggi. Kanak-kanak yang berumur tiga tahun itu disahkan meninggal dunia sejurus tiba di Kaohsiung Veterans General Hospital. Paru-parunya dikatakan telah pecah dan mangsa kemudian pengsan akibat kejadian yang berlaku di sebuah stesen minyak di Taiwan itu.

Kepala Mangsa Kebiruan
Berdasarkan laporan yang dikeluarkan DailyMail, bapa kanak-kanak tersebut Kuang, telah mendakwa anaknya bermain dengan hos udara tekanan tinggi. Mangsa dikatakan telah keluar dari kereta lalu mengambil hos udara tekanan tinggi, dan diletakkan ke dalam mulut sendiri menyebabkan kejadian yang tidak diingini itu berlaku. Bapa mangsa segera membawa anaknya ke hospital selepas menyedari keadaan anaknya yang menjadi kebiruan dan mengalami kesukaran untuk bernafas.

BACA: Bapa Tinggalkan Anak Berseorangan Dalam Kereta
Bapa Mangsa Suspek Utama
Walau bagaimanapun, bapa mangsa kini disiasat oleh pihak polis atas dakwaan membunuh. Hal ini kerana, dakwaan suspek bercanggah dengan hasil rakaman kamera litar tertutup (CCTV) di stesen minyak itu.

Pegawai penyiasat yang sedang menyemak kejadian tersebut melalui sebuah CCTV berkata,
Kuang dilihat memegang hos udara itu dan menghala ke arah anaknya dua kali ketika menyembur angin pada keretanya, sebuah BMW.
Kenyataan Bapa Bercanggah Dengan Rakaman CCTV
Dalam rakaman CCTV itu juga, mangsa dilihat tidak keluar dari tempat duduk depan, bercanggah dengan dakwaan suspek yang kononnya mangsa keluar dari kereta. Namun, pihak polis masih menyiasat apa sebenarnya yang berlaku kerana suspek yang juga si bapa, menghalang kamera pengawasan pada waktu kejadian.

Suspek kini ditahan dan didakwa membunuh anaknya sendiri, dan dibenarkan ikat jamin sebanyak 60,000 TWD, atau RM8000.
Bahaya Hos Udara Tekanan Tinggi Pada Badan
Untuk pengetahuan Mama, jangan sesekali bergurau atau biarkan anak-anak bermain dengan hos udara tekanan tinggi pada badan. Ia boleh merosakkan organ-organ yang ada dalam badan tanpa kita sedari.
Pada tahun 2018, terdapat satu kejadian yang berlaku di India di mana seorang pekerja maut selepas penyelianya bergurau dengan mengacukan hos tekanan udara tersebut pada punggung mangsa. Mangsa dikatakan serta-merta rebah ke lantai kerana kesakitan. 15 hari kemudian, mangsa disahkan meninggal dunia kerana organ dalamannya rosak teruk. Walaupun kejadian tersebut tidak melibat kanak-kanak, namun ia menunjukkan betapa bahayanya hos udara tekanan tinggi pada badan kita.


AWAS! SAKIT GUSI YANG TAK DIRAWAT KETIKA HAMIL BERISIKO PADA BAYI

Gusi bengkak merupakan salah satu perubahan pada badan mama yang hamil, selain mengalami gejala lain seperti payudara membesar, penambahan berat badan, sakit pinggang dan lain-lain.
Gusi bengkak bagi mama hamil ini dikenali sebagai gingivitis. Ia sering dialami antara dua hingga lapan minggu kehamilan. Atas sebab itu, ia mungkin menjejaskan rutin seharian 40% mama yang hamil.
Sakit gusi atau gusi bengkak mama hamil boleh dilihat apabila mama mengeluarkan sejumlah darah apabila meludah. Dari situ, mama dapat kenal pasti sama ada mama mengalami gingitivis atau sebaliknya.
Apa punca gusi bengkak bagi mama hamil?

Bila mengandung, tahap hormon progesteron adalah tinggi. Secaratak langsung, ia menambahkan pertumbuhan bakteria yang menyebabkan gusi jadi bengkak atau berdarah. Apatah lagi, tisu gusi juga akan menjadi lebih sensitif berbanding sebelumnya.
Perubahan hormon ini juga boleh mengganggu tindak balas badan terhadap bakteria dan mungkin membawa kepada jangkitan atau penyakit gusi.
Sekiranya mama mengalami gingivitis pada dua bulan hamil, ia biasanya semakin meningkat pada usia kehamilan lapan bulan.
Tanda-tanda gusi bengkak mama hamil
Berikut beberapa tanda biasa mengenai keadaan ini:
	Gusi	berdarah		Gusi	bengkak		Nafas	berbau busuk		Sakit	gusi
Apakah risiko yang mungkin dialami mama hamil berkenaan?
Dalam satu kajian yang diterbitkan The Journal of the American Dental Association, wanita hamil dengan penyakit gusi berkemungkinan tinggi mempunyai kelahiran pramatang (sebelum minggu ke-37) berbanding mamayang memiliki gusi sihat.
Manakala, mereka yang mempunyai gingivitis yang lebih teruk (periodontitis)mungkin mengalami kontraksi persalinan seawal minggu 32.
Cara mengatasi sakit gusi ketika hamil

Sekiranya gusi mengalami iritasi, beralih pada berus gigi dengan bulu lembut.Mengamalkan kebersihan gigi seperti berus gigi dua kali sehari dengan ubat gigi yang mengandungi florida.Tidak mengabaikan bahagian atas gigi di mana ia menyambung ke gusi mama.Menyikat gigi dengan baik supaya dapat membersihkan sisa makanan yang terlekat atau terperangkap di celah gigi yang mungkin sukar dicapai berus gigi.Garam laut biasanya dapat bantu meringankan rasa sakit. Caranya ambil satu sudu teh garam laut ke dalam satu cawan air suam. Kemudian kumur dan ludah.Rujuk doktor pergigian bagi mencegah gingivitis kehamilan.

Sekiranya mama tak dapat atasi penyakit gusi ini, sila berjumpa doktor gigi tanpa terus berlengah. Dia mungkin memberi antibiotik supaya dapat singkirkan bakteria yang menyebabkan jangkitan pada gusi.
Namun, gejala sakit gusi ini akan hilang selepas bayi selamat dilahirkan tapi sebaiknya maklumkan masalah mama ini pada doktor supaya dapat mencegahnya sekaligus bagi memastikan bayi dan mama selamat serta sihat.


Pikat Hati Anak dengan Idea Lunchbox Kreatif & Menarik Dari Instagram Ini

Anak Mama susah nak makan? Anak Mama sering memilih makanan ke? Apa kata Mama cuba hias ‘bekalan tengah hari’ atau makanan anak-anak Mama seperti akaun Instagram ini? Sangat kreatif dan menarik! Kita yang dewasa tengok pun rasa tertarik dan tak dinafikan, macam sayang pulak nak makan.

Sebenarnya trend hias makanan ni sudah lama dilakukan oleh rakyat Jepun dan Korea. Mama-mama disana sering menyediakan makanan tengah hari yang kreatif untuk anak-anak mereka. Namun, makanan mereka lebih mudah untuk disediakan dan dihias kerana berbentuk kompak. Jadi, senang untuk disediakan menjadi lebih menarik dan kreatif. Tapi makanan kita pun boleh tau! Mama boleh cuba dapatkan idea-idea menarik untuk menghias makanan anak anda melalui instagram di bawah ini.
Pancake yang Comel

        View this post on Instagram           💕 Rudolph the red nose reindeer 🦌 💕 . . . Created on 2nd December 2018 A post shared by  AnT's Bento (@antsbento) on Dec 1, 2018 at 6:25pm PST

Makanan Tengah Hari

        View this post on Instagram           🦀 in my bento lunchbox! SUPER excited to announce that my official VIU channel @viusg is up!! 🤩🤩🤩 https://www.viu.com/ott/sg/en-us/vod/117350/Little-Miss-Bento Will be uploading more videos there soon! Thank you in advance for the support; head over to my IG story for direct link! A post shared by  Little Miss Bento (@littlemissbento) on Nov 30, 2018 at 9:23pm PST

Bekalan Sarapan Pagi Rilakkuma

        View this post on Instagram           Big C’s fancy inflight meal earlier, always with Rilakkuma, because it’s the easiest and fastest character I can whip on board🤣 we’ve savely arrived in Hong Kong, Big C will join the 20th Hongkong Asia piano competition tomorrow, pls wish him lots of luck ❤#tattadiary #tattatravels A post shared by  Margaret TatTa (@margaret_tatta) on Oct 2, 2018 at 4:39am PDT

Asal Usul Bento Jepun
Kalau di Jepun, bekalan makanan seperti ini dipanggil Bento atau obento. Bento di Jepun sebenarnya lebih dari sekadar lunch box. Ia merupakan bekalan makanan yang boleh dimakan tak kisah waktu apa pun. Bento yang pertama wujud ketika abad ke-5, dimana buluh digunakan sebagai bekas untuk menyimpan makanan tersebut. Kini, terdapat pelbagai jenis bekas dan bekalan makanan yang sangat menarik untuk dijadikan inspirasi kepada ibu-ibu.
Untuk Anak Mama yang suka Makan Telur

        View this post on Instagram           Lazy afternoon…Can I take a nap with them? @yumyumbento  #foodstagram #onigiri #lunch #Japanese_food #japanfood #yummy #obento  #bento #decoben #japanesecuisine  #japanesebento #instart #お弁当 #お弁当記録 #クッキングラム #bentoexpo  #料理好きな人と繋がりたい #おべんとう記録 #おべんとう作り楽しもう部 #bentoexpo #bentomaker #bentolover #おべんたぐらむ #焼きそば #ママリクッキング #おうちごはんlover #wp_deli_japan #quaileggs #bunny #takeanap  http://www.facebook.com/cuteobento http://cuteobento.blog.jp A post shared by  maki ogawa🇯🇵 (@cuteobento) on Aug 19, 2018 at 10:36pm PDT

Sandwich yang Lengkap & Berkhasiat

        View this post on Instagram           #콩콩도시락 #남편도시락 #다이어트도시락 . #리코타치즈샌드위치 . 직접만든 #리코타치즈 가득 넣어서 #샌드위치도시락 . 리코타치즈 정말 간단히 만들수 있어요^^ 예전에도 영상 나왔던😊 어제밤에 미리 만들어서 면보 걸러두면 아침에는 샌드위치만 싸면 되니까 여유롭고 좋아요❤ . 딸기랑 남은 방토 위에 블루베리 병아리콩 마물^^ . 요런 #뚠뚠샌디치 어떻게 먹냐구용?? 으흐흐 #글래드매직랩 에서 빼듯이 벗기면서 먹으면 흘리지 않고 깔끔히 먹을수 있지요💙 도시락 높이 때문에 빵 윗부분을 1/3정도 자르기 때문에 실제 많이 크지는 않아요^^ 빵을 자르지 않으면 뚜껑이 안닫혀용😅 . 오늘도 즐거운 하루 우리 고고싱해요^^ . . . . . . . . . . 🙌🏻 #콩콩도시락 책으로 만나요❣ 🙌🏻 1월 9일 예약판매 시작(온라인서점)❣ . . 🙌🏻 1월 17일 #콩콩차퍼 오픈해요❣ . . 🙌🏻 #콩콩도시락 & 전용가방 / #콩콩도시락_미니 🙌🏻 구매 👉🏻 프로필링크❣ . . #도시락 #직장인도시락 #인스타도시락 #점심도시락 #소풍도시락 #건강도시락 #도시락영상 #도시락레시피 #도시락메뉴 #도시락싸기 #다이어트 #다이어트식단 #aohea #AOHEA도시락 #콩콩도시락통 A post shared by  깜장콩콩이❤다이어트 도시락 (@kongkong2_kim) on Jan 7, 2019 at 7:00pm PST

Bahan-bahan yang Popular untuk Bento
Di Jepun, mereka sering menggunakan bahan-bahan ini untuk dijadikan bento. Mungkin ini juga boleh dijadikan rujukan untuk Mama semua:
Ikan atau daging yang diperbuat menjadi seperti bebola ikan atau bebola daging. Sayur yang direbus atau jeruk sayur – salad, brokoli, lobak merah, cherry tomato. Telur dadar. Ubi kentang. Buah-buahan yang dipotong kecil.
Cantik dan kreatif bukan hiasan makanan yang dilakukan akaun Instagram tersebut? Mama boleh cuba penyediaan makanan seperti mereka untuk si kecil yang sangat memilih makanan. Mama harus luangkan sedikit masa dan usaha untuk hasilkan bento yang menarik untuk anak Mama. Selamat mencuba!


Ibu Muda Pukul Bayi 18 Bulan Hingga Mati

Hanya kerana sering menangis dan tidak mahu minum susu, seorang ibu muda di Taiwan telah memukul bayinya yang baru berumur 18 bulan hingga meninggal dunia. Ibu muda yang baru berumur 17 tahun itu dikatakan sering memukul bayinya hanya kerana dia tidak mahu minum susu dan juga tidak sengaja tertumpahkan susu ke atas alat kosmetik si ibu.
Ibu & Bapa Muda
Difahamkan, ibu remaja terbabit telah melahirkan bayinya yang kini berusia 18 bulan ketika umur si ibu 16 tahun! Muda bukan? Si ibu dan pasangannya yang baru berusia 20 tahun, telah berpisah tahun lalu dan hak penjagaan bayi mereka diberikan kepada si ibu.
Ibu kepada bayi malang itu dikatakan telah tinggal bersama tiga lagi saudara perempuannya yang berusia dalam lingkungan 20-an. Lebih malang lagi apabila bayi kecil itu turut dipukul tiga saudara perempuan ibunya itu pada malam kejadian, 15 Januari yang lalu. Kesiannya kamu wahai anak.

Mangsa turut dibawa ke Pusat Karaoke
Anak kecil itu menangis tanpa henti akibat kesakitan. Namun, tangisannya tidak dipedulikan oleh keempat-empat mereka! Tidak lama kemudian, bayi tersebut tidak sedarkan diri dan kesemua  suspek menyangkakan mangsa tertidur. Mereka kemudian pergi ke pusat karaoke bersama mangsa dan berhibur selama tiga jam!
Ketika masih berhibur, si ibu perasan mata mangsa dilihat ke atas. Si ibu terus memukul kepala mangsa tanpa mengetahui mangsa telah meninggal dunia ketika itu. Hanya selepas mereka selesai berkaraoke, si ibu tersedar ada sesuatu yang tidak kena pada mangsa lalu dia terus dibawa ke hospital.
Sudah Terlambat
Hasil pemeriksaan doktor mendapati terdapat kesan lebam di seluruh badan mangsa dan beberapa kesan luka yang dipercayai disebabkan oleh kuku si pemukul. Sejurus itu, doktor terus melaporkan kejadian itu kepada pihak polis.

Pendarahan Dalam Kepala
Hasil bedah siasat mendapati mangsa maut kerana mengalami pendarahan dalam kepala. Polis mengesyaki salah seorang dari suspek telah menghentak kepala mangsa ke dinding atau mangsa terjatuh lalu kepalanya terhentak di atas lantai.
Mangsa “Dirasuk syaitan…”
Lebih menyayat hati apabila mangsa dikatakan telah dipukul sejak awal tahun 2019 setiap kali mangsa menangis. Si ibu dan tiga rakannya ditahan dan kesemua suspek mengaku bersalah. Tetapi, kesemua mereka mendakwa mangsa telah dirasuk oleh syaitan dan perlu dipukul agar dia mendengar kata. Polis telah menyerbu kediaman suspek dan menemui beberapa objek yang dipercayai digunakan untuk memukul mangsa seperti alat pengurut, rotan dan tiub plastik.
Bapa Menyesal
Sementara itu, bapa dan nenek mangsa terkejut dan sedih apabila mengetahui kejadian yang menimpa si comel berkenaan.
Ayah akan pastikan kamu dapat keadilan. Ayah menyesal tak bawa kamu tinggal bersama dengan ayah dan membiarkan kamu menderita dengan mereka. Maafkan ayah. Ayah sayang kamu,
tulisnya di Facebook.


Anak Ditinggalkan Berseorangan Dalam Kereta Berkunci di Tesco Cheras

Seorang kanak-kanak berdepan detik kecemasan apabila dia dilihat ditinggalkan di dalam kereta yang berkunci di sebuah hypermarket di Cheras. Kejadian yang berlaku pada 16 Januari baru-baru ini disaksikan orang ramai yang membeli-belah di hypermarket tersebut.
Kanak-kanak tersebut dijumpai orang ramai yang lalu lalang, yang perasan keadaannya sedang menangis seperti ketakutan. Risaukan keadaannya yang berada dalam kereta yang pintu dikunci dan tingkap ditutup, dibawah matahari terik, orang ramai terus membuat laporan kepada pegawai keselamatan yang ada disitu.

30 Minit Ditinggalkan di Dalam Kereta
Berdasarkan status yang dikongsi di laman Facebook, kanak-kanak itu berada hampir 30 minit di dalam kereta berseorangan. Selepas laporan kepada pegawai keselamatan dibuat, satu pengumuman dibuat pihak pusat membeli-belah tersebut.
Bapa Terus Berlalu Pergi
Beberapa minit kemudian, baru si bapa muncul. Melihatkan keadaan keretanya dikerumuni orang ramai, bapa tersebut dikatakan terus masuk kereta dan terus berlalu pergi. Bapa berkenaan seperti tidak berani untuk berhadapan dengan orang ramai mengenai kejadian yang menimpa anaknya itu.

Harapnya kanak-kanak tersebut sihat sahaja dan semoga ibu bapanya lebih berhati-hati selepas ini.
Sebagai ibu bapa, apa yang Mama harus lakukan untuk mengelak daripada berlakunya kejadian ini kepada anak Mama? Bukan sahaja anak-anak, kita yang dewasa pun bahaya kalau ditinggalkan lama dalam kereta berkunci, di bawah cahaya matahari. Berisiko untuk terkena strok haba. Berikut merupakan tips-tips yang dikongsikan Dr Kamarul Arifin untuk mengelakkan kejadian ini daripada terjadi kepada anak anda.
Tips untuk Mengurangkan Kebarangkalian Perkara ini Terjadi kepada Anak Mama
1. Jangan letak kerusi kanak-kanak di belakang kerusi pemandu kerana di situ adalah titik buta (blindspot). Lebih baik letak kerusi kanak-kanak di bahagian belakang tempat duduk penumpang agar ia berada dalam ruang pandangan.
Letakkan kerusi kanak-kanak dibelakang kerusi penumpang.
2. Sentiasa jadikan amalan untuk memeriksa dalam kabin (termasuk tempat duduk penumpang hadapan dan tempat duduk belakang) sebelum mengunci kenderaan anda. Mulakan amalan ini mulai sekarang!
3. Letak patung permainan di kerusi kanak-kanak. Apabila letak anak di dalam kerusi itu, pindahkan patung tersebut di tempat duduk penumpang hadapan. Pilih patung yang besar dan berwarna terang. Patung itu peringatan bahawa anak anda dibelakang.
Patung anak adalah peringatan bahawa anak Mama ada dibelakang.
4. Jika anda ada membawa beg susu anak anda bersama, sentiasa letak beg susu itu di bahagian hadapan. Konsepnya sama seperti tip ke-3. Ia peringatan bahawa anak anda ada di kerusi kanak-kanak di tempat duduk belakang.
5. Letakkan barang yang penting di belakang, bersama anak anda. Contoh: beg kerja, kunci pejabat, tag kerja, atau sebelah kasut anda di ruangan kaki di belakang. Namun, anda tidak digalakkan memandu tidak berkasut.
6. Letakkan tag/label pada pemegang pintu sebelah pemandu di bahagian luar, yang menandakan anak anda di dalam kereta. Label ini boleh dibeli atau dibuat sendiri menggunakan barangan di rumah. Contoh seperti dalam gambar di bawah.
7. Pesan kepada pihak sekolah atau pengasuh agar menelefon anda jika anak anda tidak tiba ke sekolah atau di rumah asuhan pada masanya. Boleh juga pesan pasangan anda untuk mengingatkan anda, terutamanya jika ada bertukar rutin menghantar anak.
8. Guna peranti (device) atau aplikasi telefon untuk mengingatkan anda bahawa anak anda di dalam kereta. Contohnya: ChildMinder SoftClip atau aplikasi Kars 4 Kids Safety . Nota: Harganya tidak murah dan aplikasi memerlukan kereta mempunyai fungsi Bluetooth.
Antara contoh ChildMinder yang ada di pasaran.
9. Bagi yg selalu guna aplikasi navigasi Waze, boleh pilih untuk hidupkan aturan Child Reminder ( Settings>Advanced Settings>General>Child Reminder). Waze akan mengingatkan anda sejurus sampai destinasi.
Mama harus sentiasa berhati-hati dalam segala hal berkaitan anak. Anak itu anugerah yang tak terhingga. Mereka harus dijaga dan ditatang bagai minyak yang penuh sejak kecil. Jangan lupa ya Mama.


Ibu Hamil Dengan Kencing Manis Boleh Menyebabkan Kandungan Tidak Normal

Bagi sesetengah ibu mengandung, ujian minum air gula merupakan proses yang sangat ditakuti. Kalau boleh, nak elak dan ada juga siap nak boikot lagi ujian tersebut! Sebab apa nak boikot? Kononnya takut dapat kencing manis kerana air gula yang tersangatlah manis. Tapi, Mama tahu tak apa kesannya terhadap kandungan kalau Mama tidak menjalani ujian ini? Bagaimana kalau Mama alami kencing manis ketika mengandung? Apa pula kesan terhadap kandungan Mama?
Ikuti kisah Dr Hana Hadzrami mengenai pesakit beliau yang mengalami kencing manis ketika mengandung.
Pembedahan Cleft Lip & Cleft Palate.

Baru-baru ini saya biuskan pesakit cilik yang menjalani pembedahan cleft lip dan cleft palate.
Ibu Hamil dengan Kencing Manis
3 daripada 4 kanak-kanak tersebut ialah hasil daripada ibu mengandung dengan kencing manis (gestational diabetes). Mereka bukan saja sumbing biasa, tetapi ada kecacatan lain juga. Mereka berwajah sindromik, ada jantung berlubang, jari terlebih. Dua daripada anak tersebut cuma ada satu buah pinggang yang berfungsi. Diagnosis mereka ialah diabetes embryopathy. Kesian kan?
Ibu Diabetes, Anak Dilahirkan Tidak Normal
Ujar Doktor Hana lagi, paling teruk keadaan bayi yang beliau pernah biuskan ialah bayi hasil ibu diabetes yang bukan saja sumbing malah mempunyai masalah kesihatan yang lain. Bayi tersebut dikatakan mempunyai masalah jantung berlubang, usus buta (tiada lubang dubur), hanya satu buah pinggang, dan lebih menyedihkan, organ jantinanya juga kabur (ambiguous genitalia) dan tiada telinga! Allahu, kita yang dengar pun rasa sedih.
Ibu-ibu mereka semua berisiko tinggi diabetes tetapi melalui saringan diabetes yang lambat. Dah 20 minggu mengandung baru nak jumpa doktor dan buat saringan air gula. Pada 24 minggu baru tahu ada diabetes dan baru nak mula rawatan dan terapi diet.
Pembentukan Organ Janin Berlaku Seawal Trimester Pertama

Untuk pengetahuan Mama, pembentukan organ janin (organogenesis) berlaku seawal trimester pertama iaitu 3 bulan pertama. Jika paras gula tidak terkawal seawal usia kandungan, maka pembentukan janin boleh rosak dan tidak normal.  Doktor Hana juga sarankan,
Untuk ibu berisiko rendah mereka hanya perlu melalui ujian saringan gula pada minggu 20-24. Tetapi ibu yang berisiko tinggi perlu melalui saringan lebih awal lagi.
Kenapa berlaku Diabetes Ketika Hamil?
Diabetes sewaktu mengandung adalah disebabkan sel tubuh resistan terhadap insulin. Ia disebabkan oleh perubahan hormon sewaktu mengandung. Kegemukan dan malas bersenam juga salah satu sebab sel tubuh rintang insulin.
Ujian minum air gula untuk ibu hamil harus dilakukan sejak awal kehamilan.
Ibu yang berisiko tinggi mendapat diabetes ketika Hamil:
1. Ibu yang ada prediabetes. Paras gula mereka dah melebihi normal tetapi belum cukup untuk dipanggil diabetes.
2. Ada diabetes semasa kandungan yang lepas.
3. Ada darah tinggi.
4. Ahli keluarga yang ada diabetes.
5. Ada masalah sindrom polycystic ovari.
6. Berat badan berlebihan sebelum mengandung atau naik berat mendadak sewaktu mengandung.
7. Berumur lebih 25 tahun.
8. Pernah melahirkan bayi yang berat 4kg keatas atau bayi yang cacat.
9. Pernah ada sejarah keguguran.
10. Berbangsa india, asia, afrika atau hispanic.
Jika ibu tersebut sudah pun ada diabetes sebelum mengandung, disarankan paras HbA1c mereka perlu kurang dari 6.1% sebelum nak mengandung. Jika lebih dari 10% tolong jangan mengandung dulu. Naya ibu dan anak nanti.
Doktor Hana juga menyarankan ibu-ibu hamil untuk jalani ujian saringan gula.
Saya dengar trend ibu-ibu sekarang boikot ujian saringan gula. Katanya boleh dapat diabetes bila telan air gula tu. Jangan ya. Tak betul tu. Ada pula yang boikot ujian tu tapi nak buat saringan HbA1c sahaja. Sebenarnya ujian ini hanya tepat sebelum mengandung dan semasa awal trimester saja. Masuk trimester kedua ia kurang tepat, dan tak sesuai dijadikan ujian saringan tunggal.
Saya seru pada para ibu supaya peka dengan kesihatan sendiri dan dengarlah nasihat doktor anda. Janganlah sebab kita cerewet taknak buat saringan air gula, bayi kita pula menanggung padah cacat seumur hidup. Dan jangan terkejut jika dengar banyak keguguran adalah disebabkan diabetes.

Mama semua, jangan ambil mudah ya dengan ujian air gula ini. Sangat penting sebenarnya untuk setiap ibu hamil menjalani ujian air gula! Walaupun air gula itu terlampau manis, tapi, untuk kebaikan diri sendiri dan kandungan, dengarlah nasihat mereka yang lebih arif dan pakar.


KUTU BABI PENYEBAB KANAK-KANAK 5 TAHUN SEPARA LUMPUH SELAMA 12 JAM

Mama ada terlihat gambar viral seekor ular yang dikerumuni ratusan kutu babi hingga harus diberi rawatan kecemasan apabila ia diselamatkan? Kutu babi ataupun orang kita memanggilnya dengan nama sengkenit, merupakan serangga parasit yang biasa ditemui di persekitaran kita.
Dalam bahasa saintifiknya, kutu babi ini adalah arakanid kecil dan juga serangga parasit luaran yang hidup dengan menghisap darah pada mamalia burung, dan ada juga yang menghisap beberapa jenis reptilia dan amfibia.
Kutu Babi juga Membahayakan Manusia

Kutu Babi juga dipanggil sebagai sengkenit.
Tahukah anda, kutu babi juga sebenarnya membahayakan manusia, terutamanya kanak-kanak? Hanya dengan satu gigitan, kutu babi ini berisiko membawa virus berbahaya kepada nyawa kita dan anak-anak. Contohnya kisah yang berlaku di Grenada, Mississippi pada tahun lalu ini.
Kanak-kanak 5 Tahun Didiagnos Tick Paralysis
Jessica Giffin, ibu kepada anak perempuannya yang berusia 5 tahun, telah bergegas ke wad kecemasan setelah doktor mengesahkan anak perempuannya didiagnos ‘tick paralysis’, yang disebabkan oleh kutu babi. Tick Paralysis yang dialami anaknya adalah diakibatkan oleh neurotocin daripada air liur serangga itu.

Griffin memberitahu, beliau perasan keadaan anak perempuannya tidak seperti biasa pada pagi Rabu, 6 Jun 2018, apabila anak perempuannya mempunyai masalah untuk bangun dan bersiap ke pusat asuhan seperti biasa.
Anak saya jatuh sejurus dia turun dari katil dan memijak lantai. Walaupun beberapa kali cuba untuk bangun dan berjalan, tapi dia tetap jatuh,
kata Griffin kepada CBS News.

Dalam masa yang sama, anaknya juga seperti mempunyai masalah untuk bercakap tidak seperti hari-hari biasa. Seperti ibu bapa yang lain, Griffin hanya menyangkakan mungkin kaki anaknya masih lemah ketika pagi. Namun, ketika dia sedang menyikat rambut anaknya, dia menemui seekor kutu babi di kulit kepala anaknya. Jessica Griffin terus buang kutu babi tersebut dan bergegas bawa anaknya ke hospital berdekatan.
Anak Griffin Masih Boleh Diselamatkan
Setelah pemeriksaan dan rawatan dibuat, doktor yang merawat anak perempuan Griffin memberitahu bahawa anaknya akan kembali normal seperti biasa antara 12-24 jam. Kini, anak perempuannya sudah mampu kembali aktif seperti hari-hari biasa.
Kutu Babi Membawa Virus Bahaya
Untuk pengetahuan Mama, kutu babi ini membawa virus Congo atau CCHF yang boleh menyebabkan demam, sakit otot, pening, sakit kepala dan sakit mata. Jika tidak dirawat dengan segera, ia boleh menyebabkan demam berdarah serta masalah kesihatan yang lebih serius hingga membawa maut.
Malah, pesakit juga berisiko untuk mendapat pembesaran limfa dan bintik-bintik merah yang menyebabkan pendarahan pada permukaan mukosa dalaman seperti mulut, tekak, dan kulit.

Jadi, dari kisah Jessica Griffin ini, beliau sendiri menasihatkan untuk ibu bapa lain supaya segera mencabut dan membuang apa jua serangga yang ada dibadan anak-anak dan dapatkan rawatan segera untuk mengelakkan daripada berlaku kejadian yang tidak diingini.


BAYI BARU BELAJAR BERJALAN DILANGGAR KERETA DI RUMAH PENGASUH

Petang semalam di Gua Musang, seorang bayi perempuan berusia setahun 5 bulan maut selepas dilanggar kereta di rumah pengasuhnya di Taman Kesedar Putra.
Dalam kejadian kira-kira pukul 5 petang itu, mangsa, Aamina Inayah Mohd.Hafezul, mengalami kecederaan dalaman dan disahkan meninggal dunia ketika menerima rawatan di Hospital Gua Musang.
Ketua Polis Daerah Gua Musang, Superintendan Mohd. Taufik Maidin berkata, ibu pengasuh bayi itu berusia 54 tahun cuba mengalih kedudukan kereta jenis Toyota Fortuner yang berada di luar ke dalam garaj di hadapan rumahnya.
Katanya, ketika mengundurkan kenderaan, ibu kepada pengasuh itu tidak menyedari bayi tersebut berjalan keluar dan berada di luar rumah.
“Bagaimanapun, selepas perlanggaran, pengasuh berusia 20 tahun itu bergegas dan melihat bayi itu terbaring dan menangis. Pengasuhnya segera membawa bayi tersebut ke hospital untuk menerima rawatan,” katanya ketika dihubungi di sini hari ini.
Difahamkan bayi itu tinggal di rumah pengasuhnya sejak seminggu lalu kerana bapanya bekerja di Pejabat Tanah Jajahan Gua Musang dan ibunya bekerja sebagai jururawat di Arab Saudi.
Sementara itu, pengasuh bayi berkenaan, Nur Syamimi Ibrahim, 20, ketika ditemui di Jabatan Forensik Hospital Gua Musang berkata, dia tidak menyangka kejadian itu kerana mangsa baru belajar berjalan.
Katanya, dia sentiasa mengawasi pergerakan bayi itu, tetapi ketika itu mungkin terlalai apabila tidak menyedari dia keluar ke garaj kereta.
“Biasanya bapa bayi itu datang mengambilnya pada jam 5.15 petang setiap hari dan saya amat sedih dengan kemalangan itu,” katanya.

Semoga kisah ni dijadikan sebagai peringatan buat semua.


ANAK TAK SUKA MAKAN NASI? MAMA BOLEH CUBA RESEPI RICE BALL AYAM NI!

Tak mahu makan nasi adalah antara ragam yang perlu dihadapi oleh mama papa ketika mahu memberi anak-anak makan. Bila anak lebih cenderung dengan makanan ringan dan tak berkhasiat, mama papa perlu fikirkan cara lain untuk ‘selitkan’ sumber nasi ke dalam makanan seharian mereka. Salah satu caranya adalah dengan membuat rice ball yang pastinya akan buat anak ‘jatuh cinta’ dengan nasi.
BAHAN-BAHAN CHICKEN RICE BALL

Sumber gambar : http://فاءزه اءجاه عبدالمجيد

–
Nasi
–Dada ayam
–Lobak (potong dadu)
–Telur (yang belum pass telur tak payah letak telur)
–Tepung Faiza (sikit je untuk golek-golek) *tak letak pun takpa.
–Blend kasar manja-manja je (nasi + telur + lobak + ayam)

–Bentukkan bulat-bulat, golek-golek kat tepung & bekukan atau chiller
–Goreng golek-golek #nodeepfry @kukus
ADA BANYAK KEMUNGKINAN ANAK TAK LALU MAKAN…

1. Sudah kenyang dengan susu berbotol-botol.
2. Telah dibiasakan dengan kuih, gula-gula biskut kek dan jajan. Makanan sampingan ini jadi makanan utama. Makanan ini senang dapat sebab sentiasa ada supply dirumah. (apa solusi dia agaknya?)
3. Mama papa, penjaga tak tahu nak berikan anak yang dia suka, memaksa anak makan makanan tawar tak ada rasa dan tak sedap, tak ikut selera anak.
4. Anak ada masalah penghadaman dan kurang selera disebabkan sistem ususnya tak optima. Yang ini boleh berlaku sebab no 1 dan 2.